cyanic-selkie/wikianc huggingface dataset:
ବିଡ଼ି
ବିଡ଼ି (from बीड़ी; କେହିକେହି (ଅନ୍ୟ ଭାଷାଭାଷୀ) ଏହାକୁ ବିଡି (bidi) ବା ବିରି (biri) ) ବୋଲି ମଧ୍ୟ କହିଥାନ୍ତି। ଏହା ତମାଖୁକୁ ଭିତରେ ରଖି କେନ୍ଦୁପତ୍ରରେ ମୋଡ଼ି ଓ ଗୋଟିଏ ସରୁ ସୂତାରେ ବାନ୍ଧି ତିଆରି କରାଯାଉଥିବା ଏକ ପତଳା ଭାରତୀୟ ସିଗାରେଟ ।
ଇତିହାସ
ବିଡ଼ି ଶବ୍ଦଟି ମାରୱାରର ବିଡ଼ା ଶବ୍ଦରୁ ଆସିଅଛି ବୋଲି କେହି କେହି ମତ ଦିଅନ୍ତି। ଏହାର ଅର୍ଥ ହେଲା ଗୁଆ, କିଛି ଜଡ଼ିବୁଟି ଓ ମସଲା ଆଦି ଦେଇ ମୋଡ଼ା ହୋଇଥିବା ପତ୍ର। .
ଉତ୍ପାଦନ
ଭାରତରେ ବ୍ୟବହାର ହେଉଥିବା ମୋଟ ତମାଖୁର ୪୮ ଶତକଡ଼ା ବିଡ଼ି ମାଧ୍ୟମରେ ହୋଇଥାଏ (୨୦୦୮ର ଗଣନା)
ସୁଭାସିନୀ ଅଲୀ
ସୁଭାସିନୀ ଅଲୀ ଜଣେ ଭାରତୀୟ ରାଜନିତୀଜ୍ଞ ଏବଂ ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)ର ସଦସ୍ୟା । ସେ ଅଖିଳ ଭାରତୀୟ ଲୋକତାନ୍ତ୍ରିକ ମହିଳା ସଂଗଠନର ଅଧକ୍ଷା ଅଟନ୍ତି । ସେ କିଛି ଚଳଚ୍ଚିତ୍ରରେ ପୋଷାକ ତିଆରି କରିଥିଲେ ।
ପରିବାର
ସୁବାସିନୀ କର୍ଣ୍ଣେଲ ପରେମ ସେଗଲ ଏବଂ କ୍ୟାପ୍ଟେନ ଲକ୍ଷ୍ମୀ ସେଗଲଙ୍କ ଦୁହିତା । ତାଙ୍କର ପିତାମାତା ଭାରତୀୟ ସେନାର ପୂର୍ବତନ କର୍ମଚାରୀ । ସେ ୱେଲହମ୍ ବାଳିକା ବିଦ୍ୟାଳୟରେ ପଢ଼ୁଥିଲେ । ସେ ପ୍ରଥମେ ଚଳଚ୍ଚିତ୍ର ନିର୍ମାତା ମୁଜାଫର ଅଲ୍ଲୀଙ୍କୁ ବିବାହ କରିଥିଲେ । ତାଙ୍କର ପୁଅ ଶାଦ୍ ଅଲ୍ଲୀ ମଧ୍ୟ ଜଣେ ଚଳଚ୍ଚିତ୍ର ନିର୍ମାତା ଏବଂ ନିର୍ଦ୍ଦେଶକ । ସେ ଲୋକପ୍ରିୟ କଥାଚିତ୍ର ସାଥିୟା, ବଣ୍ଟି ଅଉର ବବ୍‌ଲି ଏବଂ ଝୁମ୍ ବରାବର ଝୁମ୍ ଆଦି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ । ଅଲ୍ଲୀ ଜଣେ ନାସ୍ତିକ ।
ରାଜନୈତିକ ଜୀବନ
ଜଣେ ଶ୍ରମିକ ନେତା ଏବଂ ଅଖିଳ ଭାରତୀୟ ଲୋକତାନ୍ତ୍ରିକ ମହିଳା ସଙ୍ଘର ନେତା ଭାବରେ ସେ କାନପୁରରେ କମୁନିଷ୍ଟ ପାର୍ଟିରେ ଯୋଗ ଦେଇ ରାଜନିତୀରେ ପ୍ରବେଶ କରିଥିଲେ । ସେହି ସଭାରେ ୧୯୫୭ରୁ ୧୯୭୧ ଯାଏଁ ଚାରିଥର ଲୋକ ସଭାକୁ ନିର୍ବାଚିତ ହୋଇଥିବା କମୁନିଷ୍ଟ ନେତା ଏସ୍. ଏମ୍. ବାନାର୍ଜୀ ଉପସ୍ଥିତ ଥିଲେ । ତାଙ୍କ ପ୍ରେରଣାରେ ଏବଂ କମୁନିଷ୍ଟର ପ୍ରଭାବରେ ସେ ୧୯୮୯ ସାଧାରଣ ନିର୍ବାଚନରେ ସଂସଦକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ କାନପୁର ଲୋକ ସଭା ମଣ୍ଡଳରୁ ବିଜେପିର ନିକଟତମ ପାର୍ଥୀକୁ ୫୬,୫୮୭ଖଣ୍ଡ ଭୋଟରେ ହରାଇ ନିର୍ବାଚିତ ହୋଇଥିଲେ । ଏହା ପରେ ସେ ୧୯୯୬ ସାଧାରଣ ନିର୍ବାଚନରେ ୧୪୧,୦୯୦ ଖଣ୍ଡ ଭୋଟରେ ହାରିଯାଇଥିଲେ । ୨୦୦୪ ସାଧାରଣ ନିର୍ବାଚନରେ ସେ ମାତ୍ର ୪୫୫୮(୦.୭୪%) ଖଣ୍ଡ ଭୋଟ ପାଇ ପଞ୍ଚମ ସ୍ଥାନରେ ରହିଥିଲେ । ପୁଣିଥରେ ୨୦୧୪ ସାଧାରଣ ନିର୍ବାଚନରେ ସେ କମୁନିଷ୍ଟର ପାର୍ଥୀ ହୋଇଥିଲେ, ମାତ୍ର ପୁଣି ହାରିଯାଇଥିଲେ । ସେ ବର୍ତ୍ତମାନ କେନ୍ଦ୍ର କମୁନିଷ୍ଟ ପାର୍ଟିର ଜଣେ ସଦସ୍ୟା ।
ଚଳଚ୍ଚିତ୍ର
ସୁଭାସିନୀ ତାଙ୍କ ପତି ମୁଜାଫର ଅଲ୍ଲୀଙ୍କ ନିର୍ଦ୍ଦେଶିତ ଶାସ୍ତ୍ରୀୟ ଚଳଚ୍ଚିତ୍ର ଉମରାଓ ଜାନ୍‌‌ରେ ପୋଶାକ ଏବଂ ବେଶଭୂଷା ତିଆରି କରିଥିଲେ । ସେ ମଧ୍ୟ ଅଭିନୟ କରିଥିଲେ । ୨୦୦୧ରେ ଅଶୋକଙ୍କ ଭୂମିକାକୁ ନେଇ ନିର୍ମିତି ଚଳଚ୍ଚିତ୍ର ଦ ଗୁରୁରେ ସେ ଅଭିନୟ କରିଥିଲେ । କାନପୁରରେ ତାଙ୍କର ସଙ୍ଘର୍ଷକୁ ନେଇ ତାଙ୍କ ପତି ମୁଜାଫର ଅଲ୍ଲୀଙ୍କ ନିର୍ଦ୍ଦେଶରେ ଅଞ୍ଜୁମାନ ଚଳଚ୍ଚିତ୍ର ନିର୍ମିତ ହୋଇଥିଲା ।
ଅଧିକ ତଥ୍ୟ
ଶ୍ରେଣୀ:୧୯୪୭ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ସାଗର (ବହୁବିକଳ୍ପ)
ସାଗର ବୋଧହୁଏ: କୁ ବୁଝାଇପାରେ ।
୧୦୩୪
ଆଧାର
ଶ୍ରେଣୀ:୧୦୩୪ ଶ୍ରେଣୀ:ବଟ ତିଆରି ବର୍ଷ ଲେଖା
ପ୍ରୋଜେରିଆ
ଲାମିନ ଏ ପୁଷ୍ଟିସାର ପ୍ରସ୍ତୁତ କରୁଥିବା ଜିନର ଏକ ନୂତନ ମ୍ୟୁଟେସନ ଯୋଗୁ ଏହି ରୋଗ ହୁଏ | ଗୋଟିଏ ପ୍ରଭାବିତ ସନ୍ତାନ ପାଇବା ପରେ, ପରବର୍ତ୍ତୀ ଶିଶୁ ପ୍ରଭାବିତ ହେବାର ସମ୍ଭାବନା ୩% ପର୍ଯ୍ୟନ୍ତ ହୋଇପାରେ | ଏହା ଏକ ପ୍ରକାର ପ୍ରୋଜେରଏଡ ସିଣ୍ଡ୍ରୋମ |  ଲକ୍ଷଣ ଉପରେ ଆଧାରିତ କରି ରୋଗ ନିର୍ଣ୍ଣୟ କରାଯାଏ ଏବଂ ଜେନେଟକ ପରୀକ୍ଷାନ କରି ସୁନିଶ୍ଚିତ କରାଯାଏ ।
ଚିକିତ୍ସା ପ୍ରାୟତଃ ଲକ୍ଷଣ ଅନୁଯାୟୀ କରାଯାଏ । | ଖ୍ରୀଷ୍ଟାବ୍ଦ ୨୦୨୦ରେ ପ୍ରୋଜେରିଆର ଚିକିତ୍ସା ପାଇଁ ଲୋନାଫାର୍ନିବ ଔଷଧ ଅନୁମୋଦନ କରାଯାଇଥିଲା । ଜନ୍ମ ହୋଇଥିବା ପ୍ରାୟ ୬ ନିୟୁତ ଲୋକଙ୍କ ମଧ୍ୟରୁ ଜଣେ ଏହି ରୋଗଦ୍ୱାରା ପ୍ରଭାବିତ ହୋଇଥିଲେ। ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି | ପ୍ରୋଜେରିଆ ପ୍ରଥମେ ୧୮୮୬ ମସିହାରେ ଜୋନାଥନ ହଚିନସନ ଓ ୧୮୯୭ ମସିହାରେ ହାସ୍ଟିଙ୍ଗସ୍ ଗିଲଫୋର୍ଡଙ୍କଦ୍ୱାରା ବର୍ଣ୍ଣନା କରାଯାଇଥିଲା |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ରାମାୟଣ (ବହୁବିକଳ୍ପ)
ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
୭ମ ଲୋକ ସଭା
ଭାରତୀୟ ସଂସଦର ତଳ ସଦନ ଲୋକ ସଭାର ୭ମ ଲୋକ ସଭାକୁ ୧୯୮୦ ମସିହା ସାଧାରଣ ନିର୍ବାଚନ ରେ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭାର ସମୟସୀମା ଥିଲା ୧୮ ଜାନୁଆରୀ ୧୯୮୦ରୁ ୩୧ ଡିସେମ୍ବର ୧୯୮୪ । ଏହି ଲୋକ ସଭା ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭାରେ ଥିବା ୯ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ ।
ଏହି ନିର୍ବାଚନରେ କଂଗ୍ରେସ ଦଳ ସର୍ବାଧିକ ୩୭୩ଟି ଆସନ ଗ୍ରହଣ କରି ସଂଖ୍ୟା ଗରିଷ୍ଠତା ହାସଲ କରିଥିଲା ଏବଂ ଇନ୍ଦିରା ଗାନ୍ଧୀ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ଗ୍ରହଣ କରିଥିଲେ । ଏଥର ଲୋକ ସଭା ନିର୍ବାଚନରେ କଂଗ୍ରେସ ପୂର୍ବ ନିର୍ବାଚନ ତ‌ଥା ୬ଷ୍ଠ ଲୋକ ସଭା ରେ ଅଧିଗ୍ରହଣ କରିଥିବା ସଂଖ୍ୟାଠାରୁ ୨୮୬ଟି ଆସନ ଅଧିକ ଥିଲା ।
୩୧ ଅକ୍ଟୋବର ୧୯୮୪ରେ ଇନ୍ଦିରା ଗାନ୍ଧୀଙ୍କର ହତ୍ୟାପରେ ରାଜୀବ ଗାନ୍ଧୀ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଇଥିଲେ । ଏହାର ପରବର୍ତ୍ତୀ ଲୋକ ସଭା ତ‌ଥା ୮ମ ଲୋକ ସଭା ୧୯୮୪ ମସିହା ସାଧାରଣ ନିର୍ବାଚନ ପରେ ୩୧ ଡିସେମ୍ବର ୧୯୮୪ରେ ଗଠିତ ହୋଇଥିଲା ।
ବାଚସ୍ପତି
ଡ. ବଳରାମ ଝକାର: ୨୨ ଜାନୁଆରୀ ୧୯୮୦ - ୧୫ ଜାନୁଆରୀ ୧୯୮୫
ଉପ ବାଚସ୍ପତି
ଶ୍ରୀ ଜି. ଲକ୍ଷ୍ମଣ: ୧ ଡିସେମ୍ବର ୧୯୮୦ - ୩୧ ଡିସେମ୍ବର ୧୯୮୪
ବାହାର ଆଧାର
ଶ୍ରେଣୀ:ଲୋକ ସଭା
୧୦୩୫
୧୦୩୫ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୧୦୩୫ ଶ୍ରେଣୀ:ବଟ ତିଆରି ବର୍ଷ ଲେଖା
ପରା ଅଲିମ୍ପିକ ରେ ଭାରତ
ଭାରତ ୧୯୬୮ରୁ ଆରମ୍ଭ ହେଇଥିବା ସମସ୍ତ ଗ୍ରୀଷ୍ମକଲିନ ପାରା ଅଲିମ୍ପିକରେ ଭାଗ ନେଇ ଆସୁଛି । ଚଳିତ ବର୍ଷ ବ୍ରାଜିଲର ଋଓଠାରେ ଅଲିମ୍ପିକ ହେଲା ପରେ ହେଇଥିବା ପର ଅଲିମ୍ପିକରେ ଭାଗ ନେଇ ଅଦ୍ଭୂତପୂର୍ବ ସଫଳତା ମଧ୍ୟ ପାଇ ଦେଶକୁ ଗର୍ବିତ କରିଛି ।
୧୯୭୨ ପର ଅଲିମ୍ପିକରେ ଭାଗ ନେଇ ଭାରତର ମୁରଳିକାନ୍ତ ପେଟକାର ୫୦ ମିଟର ଫ୍ରିଷ୍ଟାଇଲ ସନ୍ତରଣରେ ବିଶ୍ୱ ରେକର୍ଡ ସମୟ ୩୭.୩୩ ସେକେଣ୍ଡ ସହ ପ୍ରଥମ ସ୍ୱରନା ପଦକ ଭାରତ ପାଇଁ ଆଣିଥିଲେ ।୧୯୮୪ରେ ଯୋଗୀଣ୍ଡର ସିଂହ ବେଦି ଶଟ ପୁଟରେ ରୋପ୍ୟ ପଦକ ପାଇଥିଲେ । ସେ ସେହି ଅଲିମ୍ପିକରେ ଡ଼ିସକସ ଓ ଜାଭେଲିନ  ରେ ମଧ୍ୟ କାଂସ୍ୟ ପଦକ ପାଇଥିଲେ । ପୁଣି ଭୀମରାଓ  କେସରକାର ଜାଭେଲିନରେ ରୋପ୍ୟ ପଦକ ପାଇ ଭରତକୁ ୩୭ ତମ ସ୍ଥାନ ପାଇବାରେ ସାହାଯ୍ୟ କରିଥିଲେ.
ସେଓଲଠାରେ ହେଇଥିବା ପର ଅଲିମ୍ପିକରେ ୧୯୮୮ ମସିହାରେ ମଧ୍ୟ ଭାଗ ନେଇ ଭାରତ ବିଶେଷ ସାଗଫଳତା ପାଇ ନ ଥିଲା । ୨୦୦୪ ଏଥେନ୍ସ ପର ଅଲିମ୍ପିକରେ ଭରତର ଦେବେନ୍ଦ୍ର ଝାଝରିଆ ଜାଭେଲିନରେ ସ୍ୱର୍ଣ୍ଣ ପଦକ ପାଇଲେ ଓ ତାଙ୍କ ଦଳ ସାଥି ରାଜିନ୍ଦର  ସିଂହ ୱେଟ ଲିଫ୍ଟିଂରେ କାଂଶ ପଦକ ଆଣିଲେ । ୨୦୧୨ ଲଣ୍ଡନ ପର ଅଲିମ୍ପିକରେ ଏନ॰ ଗିରିଶ ଉତ୍ଛ ଡିଆଁରେ ରୋପ୍ୟ ପଦକ ହାସଲ କଲେ ।
ଗ୍ରୀଷ୍ମ କାଳୀନ ପାରା ଅଲିମ୍ପିକରେ ଭାରତୀୟ ପଦକ ବିଜେତା ଗଣ
୨୦୧୨ ପାରା ଅଲମ୍ପିକ କିନ୍ତୁ ବହୁଳ ଭାବରେ ଅବ୍ୟବସ୍ଥା ଓ ଅନୁଶାସନ ହୀନତା ଭିତରେ ଗତି କରି ଭାରତୀୟମାନଙ୍କୁ ବ୍ୟଥା ଦେଇଥିଲା ।.
ଶ୍ରେଣୀ:ଅଲିମ୍ପିକ
ଆମ୍ବସରମୁଣ୍ଡା
ଗମନାଗମନ
ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୬୦ କି.ମି. ଦୂରରେ ଅବସ୍ଥିତ ।
ସଂସ୍କୃତି
ଏହି ଗାଆଁରେ ଏକ  ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଆଧାର
ଶ୍ରେଣୀ:ଅନୁଗୋଳ ଜିଲ୍ଲା ଶ୍ରେଣୀ:ଅନୁଗୋଳ ଜିଲ୍ଲାର ଗାଆଁ ଓ ସହର
ରମାକାନ୍ତ ରଥ
ରମାକାନ୍ତ ରଥ (ଜନ୍ମ ୧୩ ଡିସେମ୍ବର ୧୯୩୪) ଓଡ଼ିଆ ସାହିତ୍ୟର ଜଣେ ଆଧୁନିକ କବି । ସେ କଟକଠାରେ ୧୯୩୪ରେ ଜନ୍ମ ନେଇଥିଲେ । ସେ ଇଂରାଜୀରେ ରେଭେନ୍ସା କଲେଜରୁ ଏମ.ଏ. କରିବା ପରେ ୧୯୫୭ରେ ଭାରତୀୟ ପ୍ରଶାସନିକ ସେବାରେ ୧୯୯୨ରେ ଅବସର ଗ୍ରହଣ କରିବା ପୂର୍ବରୁ ଓଡ଼ିଶାର ମୁଖ୍ୟ ସଚିବ ଥିଲେ । ଏହି ସମୟରେ ତାଙ୍କର ସାତଟି କବିତା ସଂକଳନ ପ୍ରକାଶ ପାଇଥିଲା – କେତେ ଦିନର (୧୯୬୨), ସନ୍ଦିଗ୍ଧ ମୃଗୟା (୧୯୭୧), ସପ୍ତମ ରତୁ (୧୯୭୭), ସଚିତ୍ର ଅନ୍ଧାର (୧୯୮୨), ଶ୍ରୀରାଧା (୧୯୮୫) ଏବଂ ଶ୍ରେଷ୍ଠ କବିତା (୧୯୯୨) । ସାହିତ୍ୟ ଏକାଡେମୀ ୧୯୭୮ ମସିହାରେ ତାଙ୍କ କବିତା ସଂକଳନ "ସପ୍ତମ ଋତୁ" ପାଇଁ ତାଙ୍କୁ ପୁରସ୍କୃତ କରିଥିଲା । ୧୯୮୪ରେ ସଚିତ୍ର ଅନ୍ଧାର ପାଇଁ ତାଙ୍କୁ ଶାରଳା ପୁରସ୍କାର ମିଳିଥିଲା । ୧୯୯୨ ମସିହାପାଇଁ ସେ ସରସ୍ୱତୀ ସମ୍ମାନରେ ସମ୍ମାନୀତ । ଏହି କାବ୍ୟଗ୍ରନ୍ଥ ଇଂରାଜୀ ଓ ଆଠଟି ଭାରତୀୟ ଭାଷାରେ ଅନୁଦିତ ।
ପଦାଧିକାରୀ
୧୯୫୭ରୁ ସେ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ ଓ ସଚିବ ଭାବରେ ଅନେକ ବର୍ଷ କାମ ତୁଲାଇଥିଲେ । ୧୯୯୩-୧୯୯୮ ଯାଏଁ ସେ କେନ୍ଦ୍ର ସାହିତ୍ୟ ଏକାଡେମୀର ଉପ-ସଭାପତି ଓ ୧୯୯୮-୨୦୦୩ ଯାଏଁ କେନ୍ଦ୍ର ସାହିତ୍ୟ ଏକାଡେମୀ, ଦିଲ୍ଲୀର ସଭାପତି ଭାବରେ କାମ ତୁଲାଇଥିଲେ ।
ଫେବୃଆରୀ ୨୦୦୯ରେ ସେ ଫେଲୋସିପ ସମ୍ମାନ ଲାଭ କରିଥିଲେ । ଏହି ସମ୍ମାନ ଲାଭ କରିବାରେ ସେ ହେଉଛନ୍ତି ୩ୟ ଓଡ଼ିଆ ।
ସାହିତ୍ୟ ସର୍ଜନା
ରମାକାନ୍ତ ରଥଙ୍କ ଲେଖାରେ ଆଧ୍ୟାତ୍ମିକ ଓ ଆଦିଭୌତିକ କଳ୍ପନାର ବ୍ୟବହାର ଦେଖାଯାଏ । ଏହା ତାଙ୍କର ରାଧାଙ୍କୁ ନେଇ ଲେଖା ଶ୍ରୀରାଧା ଓ ସପ୍ତମ ଋତୁରେ ଦେଖିବାକୁ ମିଳିଥାଏ ।
ଅଧିକ ତଥ୍ୟ
ଶ୍ରେଣୀ:୧୯୩୪ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ପଦ୍ମ ଭୂଷଣ ସମ୍ମାନିତ ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ ଶ୍ରେଣୀ:ବିଷୁବ ପୁରସ୍କାର ସମ୍ମାନିତ ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ ଶ୍ରେଣୀ:ଉତ୍କଳ ରତ୍ନ ସମ୍ମାନିତ ଶ୍ରେଣୀ:ଶାରଳା ପୁରସ୍କାର ବିଜେତା ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ସମ୍ମାନିତ ଶ୍ରେଣୀ:ଓଡ଼ିଆ କବି ଶ୍ରେଣୀ:କଟକ ଜିଲ୍ଲାର ଲୋକ ଶ୍ରେଣୀ:ସାରଳା ସମ୍ମାନ ସମ୍ମାନିତ
ଅଲିଟୋପେଲ୍‌ଟ
ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ବାହାର ଲିଙ୍କ
ଶ୍ରେଣୀ:ଡାଇନୋସର ଶ୍ରେଣୀ:କ୍ରେଟାସିଅସ ଡାଇନୋସର ଶ୍ରେଣୀ:ଉତ୍ତର ଆମେରିକୀୟ ଡାଇନୋସର ଶ୍ରେଣୀ:Check dino
୧୦୩୬
ଆଧାର
ଶ୍ରେଣୀ:୧୦୩୬ ଶ୍ରେଣୀ:ବଟ ତିଆରି ବର୍ଷ ଲେଖା
ପୂର୍ବ ଟିମୋର
ଇଷ୍ଟ ଟିମୋର , ଦକ୍ଷିଣ ପୂର୍ବ ଏସିଆରେ ଥିବା ଏକ ଦେଶ।
ବାହାର ତଥ୍ୟ
ଶ୍ରେଣୀ:ଏସିଆର ଦେଶ
ଲାଖେରି
ଏକ ଭାରତୀୟ ଅଟେ । ଏହା ରାଜସ୍ଥାନର ବୁନ୍ଦି ଜିଲ୍ଲାରେ ଅବସ୍ଥିତ ।
କପିଳା ବାତ୍ସାୟନ
କପିଳା ବାତ୍ସାୟନ (୨୫ ଡିସେମ୍ବର ୧୯୨୮ - ୧୬ ସେପ୍ଟେମ୍ବର ୨୦୨୦) ଭାରତୀୟ ଶାସ୍ତ୍ରୀୟ ନୃତ୍ୟ, କଳା, ସ୍ଥାପତ୍ୟ ଏବଂ କଳା ଇତିହାସର ଜଣେ ଅଗ୍ରଣୀ ବିଦ୍ୱାନ ଥିଲେ । ସେ ଭାରତରେ ସଂସଦର ସଦସ୍ୟ ତଥା ଅମଲାତନ୍ତ୍ର ଭାବରେ କାର୍ଯ୍ୟ କରିଥିଲେ ଏବଂ ଇନ୍ଦିରା ଗାନ୍ଧୀ ଜାତୀୟ କଳା କେନ୍ଦ୍ରର ପ୍ରତିଷ୍ଠାତା ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଥିଲେ ।
ଲାଖେରି
ଭୌଗଳିକ ଅବସ୍ଥିତି
୨୫.୬୭୨୪ ଉତ୍ତର ଅକ୍ଷାଂଶ ଓ ୭୬.୧୭୬୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି ।
କପିଳା ବାତ୍ସାୟନ
୧୯୭୦ ମସିହାରେ, କପିଳା କେନ୍ଦ୍ର ସଙ୍ଗୀତ ନାଟକ ଏକାଡେମୀ ଫେଲୋସିପ ଗ୍ରହଣ କରିଥିଲେ । ଏହି ଫେଲୋସିପ ସଙ୍ଗୀତ, ନୃତ୍ୟ ଏବଂ ନାଟକ ପାଇଁ ଭାରତର ଜାତୀୟ ଏକାଡେମୀ, କେନ୍ଦ୍ର ସଙ୍ଗୀତ ନାଟକ ଏକାଡେମୀଦ୍ୱାରା ପ୍ରଦାନ କରାଯାଇଥିବା ସର୍ବୋଚ୍ଚ ସମ୍ମାନ ଅଟେ । ଏହା ପରେ ସେ ୧୯୯୫ ମସିହାରେ ଲଲିତ କଳା ଏକାଡେମୀ ଫେଲୋସିପ ଗ୍ରହଣ କରିଥିଲେ । ୨୦୧୧ ମସିହାରେ, ଭାରତ ସରକାର ତାଙ୍କୁ ଭାରତର ଦ୍ୱିତୀୟ ସର୍ବୋଚ୍ଚ ନାଗରିକ ସମ୍ମାନ ପଦ୍ମଭୂଷଣ ପ୍ରଦାନ କରିଥିଲେ।
ଲାଖେରି
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୬୯୧୦ ଅଟେ । ସେଥି ମଧ୍ୟରୁ ୫୧.୯୦% ଜଣ ପରୁଷ ହୋଇଥିବା ବେଳେ ୪୮.୧୦% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୩.୮୩% ଅଟେ । ଏହା ଜାତୀୟ ହାରଠାରୁ ୧.୦୧% ପ୍ରତିଶତ କମ ଅଟେ । ସେଥିରୁ ୩୯.୯୫% ପ୍ରତିଶତ ପୁରୁଷ ଓ ୨୩.୮୮% ନାରୀ ଅଟନ୍ତି । ୧୪.୩୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
କପିଳା ବାତ୍ସାୟନ
ପ୍ରାରମ୍ଭିକ ଜୀବନ
ତାଙ୍କ ପିତାଙ୍କ ନାମ ରାମ ଲାଲ ଏବଂ ମାତାଙ୍କ ନାମ ସତ୍ୟବତୀ ମଲିକ ଥିଲା । ସେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ସେ ଦିଲ୍ଲୀ ବିଶ୍ୱବିଦ୍ୟାଳୟରୁ ଇଂରାଜୀ ସାହିତ୍ୟରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ଏହା ପରେ, ସେ ମିଗିଗାନ ବିଶ୍ୱବିଦ୍ୟାଳୟ, ଆନ୍ ଆର୍ବରରୁ ଶିକ୍ଷାର ସ୍ନାତକୋତ୍ତର ଏବଂ ବନାରସ ହିନ୍ଦୁ ବିଶ୍ୱବିଦ୍ୟାଳୟରୁ ପିଏଚଡି କରିଥିଲେ । କବି ତଥା କଳା ସମାଲୋଚକ କେଶବ ମଲିକ ତାଙ୍କର ବଡ଼ ଭାଇ ଥିଲେ ଏବଂ ସେ ବିଶିଷ୍ଟ ହିନ୍ଦୀ ଲେଖକ ସଚ୍ଚିଦାନନ୍ଦ ବାତ୍ସାୟନ 'ଅଜ୍ଞେୟ'ଙ୍କୁ (୧୯୧୧–୧୯୮୭) ବିବାହ କରିଥିଲେ । ସେମାନେ ୧୯୫୬ ମସିହାରେ ବିବାହ କରିଥିଲେ ଏବଂ ୧୯୬୯ ମସିହାରେ ଅଲଗା ହୋଇଯାଇଥିଲେ ।
ମୃତ୍ୟୁ
କପିଳା ବାତ୍ସାୟନ ୨୦୨୦ ମସିହା ସେପ୍ଟେମ୍ବର ୧୬ ତାରିଖରେ ୯୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଲାଖେରି
ବାହାର ଲିଙ୍କ
ଶ୍ରେଣୀ:ରାଜସ୍ଥାନର ସହର ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:Cleanup done
କପିଳା ବାତ୍ସାୟନ
ବୃତ୍ତିଗତ ଜୀବନ
କପିଳା, ଦି ସ୍କୋୟାର୍ ଏବଂ ସର୍କଲ୍ ଅଫ୍ ଇଣ୍ଡିଆନ୍ ଆର୍ଟସ (୧୯୯୭), ଭାରତ: ଦ ନାଟ୍ୟ ଶାସ୍ତ୍ର (୧୯୯୬), ଏବଂ ମାତ୍ରଲକ୍ଷଣମ (୧୯୮୮) ସମେତ ଅନେକ ପୁସ୍ତକର ରଚୟିତା ।
୧୯୮୭ ମସିହାରେ, ସେ ଦିଲ୍ଲୀ ରେ ଅବସ୍ଥିତ ଭାରତର ପ୍ରମୁଖ କଳା ସଂଗଠନ ଇନ୍ଦିରା ଗାନ୍ଧୀ ନ୍ୟାସନାଲ ସେଣ୍ଟର ଫର ଆର୍ଟର (ଇନ୍ଦିରା କଳାକେନ୍ଦ୍ର) ପ୍ରତିଷ୍ଠାତା ଟ୍ରଷ୍ଟି ତଥା ସଦସ୍ୟ ସଚିବ ଭାବରେ ଅବସ୍ଥାପିତ ହୋଇଥିଲେ । ଏହା ପରେ, ୧୯୯୩ ମସିହାରେ, ସେ ଏହାର ଏକାଡେମିକ ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲେ ଓ ଏହି ପଦବୀରେ ସେ ୨୦୦୦ ମସିହା ପର୍ଯ୍ୟନ୍ତ କାର୍ଯ୍ୟ କରିଥିଲେ । ୨୦୦୫ ମସିହାରେ, ସେ ପୁଣି ଏହି ଅନୁଷ୍ଠାନର ଅଧ୍ୟକ୍ଷା ଭାବରେ ନିଯୁକ୍ତି ପାଇଥିଲେ । ସେ ଶିକ୍ଷା ମନ୍ତ୍ରଣାଳୟରେ ଭାରତ ସରକାରଙ୍କ ସଚିବ ଭାବରେ ମଧ୍ୟ କାର୍ଯ୍ୟ କରିଥିଲେ ଓ ଏହି ପଦବୀରେ ଥାଇ ସେ ବହୁ ସଂଖ୍ୟକ ଉଚ୍ଚଶିକ୍ଷା ପ୍ରତିଷ୍ଠାନ ପ୍ରତିଷ୍ଠା କରିବାରେ ସହାୟକ ହୋଇଥିଲେ । ସେ ନୂଆଦିଲ୍ଲୀର ଇଣ୍ଡିଆ ଇଣ୍ଟରନ୍ୟାସନାଲ ସେଣ୍ଟରରେ ଏସିଆ ପ୍ରକଳ୍ପର ଅଧ୍ୟକ୍ଷା ଭାବରେ ମଧ୍ୟ କାର୍ଯ୍ୟ କରିଥିଲେ ।
୨୦୦୬ ମସିହାରେ କପିଳା ରାଜ୍ୟସଭାକୁ ମନୋନୀତ ହୋଇଥିଲେ ଓ ସେହି ବର୍ଷ ମାର୍ଚ୍ଚ ମାସରେ ସେଠାରୁ ଇସ୍ତଫା ଦେଇଥିଲେ । ୨୦୦୭ ମସିହା ଅପ୍ରେଲ ମାସରେ ସେ ପୁଣି ରାଜ୍ୟସଭାକୁ ମନୋନୀତ ହୋଇ, ଫେବୃଆରୀ ୨୦୧୨ରେ କାର୍ଯ୍ୟକାଳ ଶେଷ ହେବା ପର୍ଯ୍ୟନ୍ତ ସଦସ୍ୟ ଭାବରେ କାର୍ଯ୍ୟ କରିଥିଲେ ।
ବାହ୍ୟ ଆଧାର
ଶ୍ରେଣୀ:୧୯୨୮ ଜନ୍ମ ଶ୍ରେଣୀ:୨୦୨୦ ମୃତ୍ୟୁ ଶ୍ରେଣୀ:ପଦ୍ମ ବିଭୂଷଣ ସମ୍ମାନିତ
ରାସାଗିଲିନ
,
ରାସାଗିଲିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆଜିଲେକ୍ଟ, ହେଉଛି ଏକ ଔଷଧ ଯାହା ପାର୍କିନ୍‌ସନ୍ ରୋଗର ଲକ୍ଷଣମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକାକୀ କିମ୍ବା ଅନ୍ୟ ଔଷଧ ସହିତ ବ୍ୟବହୃତ ହୋଇପାରେ | ଏହା ପାଟିରେ ଦିଆଯାଏ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ବଦ‌ହଜମି ଅବସାଦ, ଶୋଇବାରେ ଅସୁବିଧା, ଫୁଲା ଏବଂ ଅଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ସେରୋଟୋନିନ ସିଣ୍ଡ୍ରୋମ, ନିଦ୍ରାଳୁ ଭାବ, ବାଧ୍ୟତାମୂଳକ ଜୁଆ ଖେଳିବାକୁ ଇଚ୍ଛା ଏବଂ ହାଲୁସିନେସନ ଅନ୍ତର୍ଭୁକ୍ତ ହୋଇପାରେ । ଗର୍ଭଧାରଣ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ। ଏହା ମୋନୋଆମିନୋ ଅକ୍ସିଡେଜ୍-ବିର ଏକ ଅଣପ୍ରତ୍ୟାବର୍ତ୍ତନକାରୀ ପ୍ରତିବନ୍ଧକ।
୧୯୭୯ ମସିହାର ପ୍ରାରମ୍ଭରେ ରାସାଗିଲିନ ବିକଶିତ ହୋଇଥିଲା; ୨୦୦୫ରେ ୟୁରୋପରେ ଏବଂ ୨୦୦୬ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବ‌ହାର ପାଇଁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏହାର 4 ସପ୍ତାହ ଔଷଧର ମୂଲ୍ୟ ପ୍ରାୟ ୨.୫୦ ପାଉଣ୍ଡ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଯୋଗୀ (ଓଡ଼ିଆ କଥାଚିତ୍ର)
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଆର୍ଯ୍ୟନ ଦାଶ  ଏବଂ ନିକିତା ।  ହର ରଥ, ବିଜୟ ମହାନ୍ତି, ଜୟୀରାମ ସାମଲ, ଅରବିନ୍ଦ, ମନୋଜ ମିଶ୍ର, ପପି ସନ୍ତୁକା, ଦେବୁ ବ୍ରହ୍ମା, ସୁମନ, ଚକ୍ରଧର ଜେନା, ରବି ମିଶ୍ର, ଜଗବନ୍ଧୁ ରାଉତ, ଗୁରୁ ମିଶ୍ର ଆଦି କଳାକାରମାନେ ଅଭିନୟ କରିଥିଲେ । କଲମ୍ବିଆର ନର୍ତ୍ତକୀ ମାରିଆ ଓଲା ଏହି କଥାଚିତ୍ରରେ ଏକ ଆଇଟମ ଗୀତରେ ନୃତ୍ୟ କରିଥିଲେ । ହିନ୍ଦୀ କଥାଚିତ୍ର ଜଗତର ଅଭିନେତ୍ରୀ ରୁମ୍ପା ସରକାର ଏହି କଥାଚିତ୍ରଟିରେ ଏକ ଆଇଟମ ନୃତ୍ୟ କରିଥିଲେ । ଏହି କଥାଚିତ୍ରଟିର ୨ୟ ଭାଗ ଯୋଗୀ ୨ ଭାବରେ ନିର୍ମାଣ କରିବାକୁ ପ୍ରଯୋଜକ ଶ୍ରୀଧର ମାର୍ଥା ଘୋଷଣା କରିଛନ୍ତି ।
କାହାଣୀ
ବାପା ଜଗବନ୍ଧୁ ମିଶ୍ର ଜଣେ ସ୍ୱାଧୀନତା ସଂଗ୍ରାମୀ । ସେ ଦେଶର ରାମରାଜ୍ୟର ସ୍ୱପ୍ନ ଦେଖନ୍ତି । କିନ୍ତୁ ଯେଉଁ ରାଜ୍ୟର ସେ ଅଧିବାସୀ ସେଭଳି କିଛି ଘଟେ ନାହିଁ । ଜଗବନ୍ଧୁଙ୍କର ଦୁଇ ପୁଅ । ବଡ଼ପୁଅ ସଂଗ୍ରାମ ଓ ସାନପୁଅ ବିପ୍ଳବ । ଏମାନଙ୍କ ମଧ୍ୟରୁ ସଂଗ୍ରାମ ରାଜ୍ୟର ମୁଖ୍ୟମନ୍ତ୍ରୀ ହୁଅନ୍ତି । କିନ୍ତୁ ମୁଖ୍ୟମନ୍ତ୍ରୀ ହେବାର ଅଳ୍ପଦିନ ଭିତରେ ସେ ଦୁର୍ନୀତିରେ ଲିପ୍ତ ହୁଅନ୍ତି । ଏହାର ପରିଣାମ ବି ତାଙ୍କୁ ଭୋଗିବାକୁ ପଡ଼େ । ନିର୍ବାଚନରେ ସଂଗ୍ରାମ ପରାଜିତ ହୋଇ ଗାଦିଚ୍ୟୁତ ହୁଅନ୍ତି ଓ ତାଙ୍କ ସ୍ଥାନରେ ଜଣେ ସମାଜସେବୀ ହୁଅନ୍ତି ରାଜ୍ୟର ମୁଖ୍ୟମନ୍ତ୍ରୀ । କିନ୍ତୁ ସେ ବି ସଂଗ୍ରାମଙ୍କଠାରୁ କୌଣସି ଗୁଣରେ କମ୍‌ ହୁଅନ୍ତି ନାହିଁ । ଅର୍ଥାତ୍‌ ମହିଳା ମୁଖ୍ୟମନ୍ତ୍ରୀ ବି ଦୁର୍ନୀତିଗ୍ରସ୍ତ ବୋଲି ପ୍ରମାଣିତ ହୁଅନ୍ତି ।
ଏହାପରେ ପୁଣି ନିର୍ବାଚନ ଅନୁଷ୍ଠିତ ହୁଏ । ସେହି ସମୟରେ ଲୋକେ ଚାହାଁନ୍ତି ଏମିତି ଜଣେ ବ୍ୟକ୍ତିଙ୍କୁ ଶାସନ ଦାୟିତ୍ୱ ଦେବେ, ଯିଏ କି ଭ୍ରଷ୍ଟାଚାର ମୁକ୍ତ ଶାସନ ଦେବ ଓ ନିଜେ ସ୍ୱଚ୍ଛ ଓ ନିର୍ମଳ ଓ ନିର୍ଲୋଭ ହୋଇଥିବେ । ଏଭଳି ପରିସ୍ଥିତିରେ ସମସ୍ତଙ୍କର ଦୃଷ୍ଟିରେ ଆସନ୍ତି ସ୍ୱାଧୀନତା ସଂଗ୍ରାମୀ ଜଗବନ୍ଧୁ ମିଶ୍ରଙ୍କ ସାନ ପୁଅ ବିପ୍ଲବ । ସେ କିନ୍ତୁ ରହନ୍ତି ନାହିଁ, କାରଣ ସନ୍ନ୍ୟାସ ବ୍ରତ ଅବଲମ୍ବନ କରିଛନ୍ତି । ତାଙ୍କୁ ସମସ୍ତେ ଯୋଗୀ ଭାବେ ଜାଣନ୍ତି । ଦିନେ ଯୋଗୀ ଓରଫ ବିପ୍ଲବ ଅନୁଭବ କରନ୍ତି ଯେ ରାଜ୍ୟକୁ ଦୁର୍ନୀତି ମୁକ୍ତ କରିବା ପାଇଁ ତାଙ୍କର ରାଜନୀତିରେ ପ୍ରବେଶର ଆବଶ୍ୟକତା ରହିିଛି । ତା’ ଛଡ଼ା ବାପାଙ୍କ ସ୍ୱପ୍ନ ପୂରଣ କରିବା ପାଇଁ ତାଙ୍କୁ,ଏହା କରିବାକୁ ପଡ଼ିବ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପକ କୁମାର । ଶୁଭ କୁମାର ଦାସ, ରଜନୀକାନ୍ତ ନାୟକ, ସୁଜାତା ଜେନା, ଶୀର୍ଷାନନ୍ଦ ଦାସ କୁନୁନ୍‌ଗୋ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକର ରଚନା କରିଥିଲେ । ତାରିକ୍ ଅଜିଜ୍, ସତ୍ୟଜିତ ପ୍ରଧାନ, ଅସୀମା ପଣ୍ଡା, ପମି, ସଞ୍ଜୁ ଆଦି କଣ୍ଠଶୀଳ୍ପିମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ସିକନ୍ଦର ବେଗମ
ସିକନ୍ଦର ବେଗମ (ସେପ୍ଟେମ୍ବର ୧୮୧୭ - ଅକ୍ଟୋବର ୧୮୬୮) ଭୋପାଳର ଦ୍ୱିତୀୟ ମହିଳା ଶାସକ ଥିଲେ । ପ୍ରଥମ ମହିଳା ଶାସକ ତାଙ୍କ ମାତା କୁଦସିଆ ବେଗମ ଥିଲେ । ସିକନ୍ଦର ବେଗମ ୧୮୬୦ ମସିହାରୁ ୧୮୬୮ ମସିହା ପର୍ଯ୍ୟନ୍ତ ଭୋପାଳର ନବାବ ଥିଲେ । ୧୮୪୪ ମସିହାରେ ତାଙ୍କର ନଅ ବର୍ଷର ଝିଅ ଶାହା ଜାହାନ ବେଗମ ରାଜପ୍ରତିନିଧି ଭାବରେ ନିଯୁକ୍ତ ହୋଇଥିଲେ, କିନ୍ତୁ ୧୮୬୦ ମସିହାରେ ସେ ନବାବ ଭାବରେ ମାନ୍ୟତା ପାଇଲେ । ୧୮୫୭ ମସିହାର ସିପାହୀ ବିଦ୍ରୋହ ସମୟରେ, ସିକନ୍ଦରଙ୍କ ବ୍ରିଟିଶ ସମର୍ଥକ ଆଭିମୁଖ୍ୟ ତାଙ୍କୁ ଜଣେ ଷ୍ଟାର ଅଫ ଇଣ୍ଡିଆ (ନାଇଟ ଗ୍ରାଣ୍ଡ କମାଣ୍ଡର) ଭାବରେ ପରିଣତ କରିଥିଲା ​​। ୧୮୬୩ ମସିହାରେ, ସେ ହଜ କରିଥିବା ପ୍ରଥମ ଭାରତୀୟ ମହିଳା ଶାସକ ଥିଲେ । ସିକନ୍ଦର ବେଗମ ଟଙ୍କାଶାଳା, ସଚିବାଳୟ, ସାଂସଦ ଏବଂ ଏକ ଆଧୁନିକ ନ୍ୟାୟପାଳିକା ଗଠନ ସମେତ ରାଜ୍ୟରେ ଅନେକ ସଂସ୍କାର ଆଣିଥିଲେ ।[]
ପ୍ରାରମ୍ଭ ଜୀବନ
ସିକନ୍ଦର ୧୦ ସେପ୍ଟେମ୍ବର ୧୮୧୭ ମସିହାରେ ବ୍ରିଟିଶ ଭାରତର ଭୋପାଳ ରାଜ୍ୟର ଗୌହର ମହଲରେ ଜନ୍ମଗ୍ରହଣ କରିଥିଲେ । ତାଙ୍କ ପିତାମାତା ନାସିର ମହମ୍ମଦ ଖାନ ଏବଂ କୁଦସିଆ ବେଗମ ଏହି ରାଜ୍ୟର ପୂର୍ବତନ ନବାବ ଥିଲେ ।
ଶାସନ
୩ ଜାନୁୟାରୀ ୧୮୪୭ ମସିହାରେ, ସିକନ୍ଦର ବେଗମଙ୍କ ନଅ ବର୍ଷର ଝିଅ "ଶାହା ଜାହାନ ବେଗମ" ରାଜପ୍ରତିନିଧି ଭାବରେ ଭୋପାଳର ସିଂହାସନ ଆରୋହଣ କରିଥିଲେ । ଭାରତର ଗଭର୍ଣ୍ଣର-ଜେନେରାଲଙ୍କ ରାଜନୈତିକ ପ୍ରତିନିଧି "ଜୋସେଫ ଡେଭି କୁନିଙ୍ଘମ" ସେହି ବର୍ଷ ୨୭ ଜୁଲାଇରେ ସିକନ୍ଦରଙ୍କୁ ରାଜପ୍ରତିନିଧି ଭାବରେ ନିଯୁକ୍ତ କରିବାକୁ ଘୋଷଣା କରିଥିଲେ । ଗଭର୍ନର-ଜେନେରାଲ ଶାହା ଜାହାନଙ୍କୁ ରାଜ୍ୟର କାର୍ଯ୍ୟନିର୍ବାହୀ କ୍ଷମତା ପ୍ରଦାନ କରିଥିଲେ ।
୧୮୫୭ ମସିହାର ସିପାହୀ ବିଦ୍ରୋହ ସମୟରେ ସିକନ୍ଦର ବ୍ରିଟିଶମାନଙ୍କ ପକ୍ଷ ରଖିଥିଲେ । ଭୋପାଳରେ ହୋଇଥିବା ବିଦ୍ରୋହକୁ ଦୂର କରିବା ପାଇଁ ସେ ବ୍ରିଟିଶ ବିରୋଧୀ ପ୍ରଚାର ପତ୍ର ପ୍ରକାଶନ ତଥା ପ୍ରଚାରକୁ ବାରଣ କରିଥିଲେ । ସେ ଗୁପ୍ତଚର ନେଟୱାର୍କକୁ ମଜବୁତ କରିବା ସହିତ ବ୍ରିଟିଶ ବିରୋଧୀ ସୈନିକମାନଙ୍କୁ ପାର୍ଶ୍ୱ ପରିବର୍ତ୍ତନ କରିବାକୁ ଲାଞ୍ଚ ଦେଇଥିଲେ । ଅଗଷ୍ଟ ମାସରେ, ସିପାହୀର ଏକ ଦଳ ସିହୋର ଏବଂ ବେରାସିଆରେ ବ୍ରିଟିଶର ରକ୍ଷକସେନା ଉପରେ ଆକ୍ରମଣ କରିଥିଲେ । ବ୍ରିଟିଶ ସମର୍ଥକ ଆଭିମୁଖ୍ୟ ଯୋଗୁଁ ରାଜ୍ୟରେ ତାଙ୍କ ପ୍ରତି କ୍ରୋଧ ବୃଦ୍ଧି ପାଇଥିଲା । ସିକନ୍ଦରଙ୍କ ମାତାଙ୍କଦ୍ୱାରା ଉତ୍ସାହିତ ହୋଇ ସିପାହୀ ଦଳ ଡିସେମ୍ବରରେ ତାଙ୍କ ପ୍ରାସାଦକୁ ଘେରି ଯାଇଥିଲେ । ସେମାନଙ୍କ ସହ ବୁଝାମଣା କରିବା ପାଇଁ ସିକନ୍ଦର ତାଙ୍କ ଜ୍ୱାଇଁ ଉମ୍ରାଓ ଦୌଲାଙ୍କୁ ପଠାଇଥିଲେ । ଯେତେବେଳେ ସେ ଘୋଷଣା କଲେ ଯେ ସେମାନଙ୍କର ଦରମା ବୃଦ୍ଧି କରାଯିବ ବୋଲି, ସେତେବେଳେ ସୈନିକମାନେ ଘେରାଉ ଶେଷ କରିଥିଲେ । ୧୮୬୧ ମସିହାରେ, ସିକନ୍ଦର ବିଦ୍ରୋହ ସମୟରେ ବ୍ରିଟିଶ ସମର୍ଥକଙ୍କ ଆଭିମୁଖ୍ୟ ପାଇଁ ନାଇଟ ଗ୍ରାଣ୍ଡ କମାଣ୍ଡର ପୁରସ୍କାର ଗ୍ରହଣ କରିଥିଲେ । ବ୍ରିଟିଶମାନେ ସିକନ୍ଦରଙ୍କୁ ୩୦ ସେପ୍ଟେମ୍ବର ୧୮୬୦ ମସିହାରେ ଭୋପାଳର ନବାବ ଭାବରେ ସ୍ୱୀକୃତି ଦେଇଥିଲେ । ପରବର୍ତ୍ତୀ ବର୍ଷ ତାଙ୍କର ସାମରିକ ଅଭିବାଦନ ପାଇଁ ୧୯ଟି ବନ୍ଧୁକ ବୃଦ୍ଧି କରାଯାଇଥିଲା ।
ହଜ
୧୮୬୩ ମସିହାରେ, ସିକନ୍ଦର ବେଗମ ହଜ କରିଥିବା ପ୍ରଥମ ଭାରତୀୟ ମହିଳା ଶାସକ ଥିଲେ । ତାଙ୍କ ସହିତ ପ୍ରାୟ ୧,୦୦୦ ହଜାର ଲୋକ ଥିଲେ, ସେଥିମଧ୍ୟରୁ ମୁଖ୍ୟତଃ ମହିଳାମାନେ ଅଧିକ ଥିଲେ । ସିକନ୍ଦର ଉର୍ଦ୍ଦୁରେ ନିଜର ଯାତ୍ରା ବିଷୟରେ ଏକ ସ୍ମୃତି ଲେଖିଥିଲେ ଏବଂ ୧୮୭୦ ମସିହାରେ ସେହି ଲେଖାର ଏକ ଇଂରାଜୀ ଅନୁବାଦ ପ୍ରକାଶ ପାଇଥିଲା ।
ସୁଧାର
ସିକନ୍ଦର ରାଜ୍ୟକୁ ତିନୋଟି ଜିଲ୍ଲା ଏବଂ ୨୧ଟି ଉପ-ଜିଲ୍ଲାରେ ବିଭକ୍ତ କରିଥିଲେ । ପ୍ରତ୍ୟେକ ଜିଲ୍ଲା ପାଇଁ ଜଣେ ରାଜସ୍ୱ ଅଧିକାରୀ ଏବଂ ପ୍ରତ୍ୟେକ ଉପ-ଜିଲ୍ଲା ପାଇଁ ପ୍ରଶାସକ ନିଯୁକ୍ତ ହୋଇଥିଲେ । ସିକନ୍ଦର ଏକ ସୀମାଶୁଳ୍କ କାର୍ଯ୍ୟାଳୟ, ସଚିବାଳୟ, ଗୁପ୍ତଚର ନେଟୱାର୍କ, ଟଙ୍କାଶାଳା, ଡାକ ସେବା ଯାହାକି ରାଜ୍ୟକୁ ବାକି ଭାରତ ସହ ଯୋଡିଥିଲା ଏବଂ ଅଦାଲତ ସହିତ ଏକ ଆଧୁନିକ ନ୍ୟାୟପାଳିକା ପ୍ରତିଷ୍ଠା କରିଥିଲେ ।
ସେ ବାଳିକାମାନଙ୍କ ପାଇଁ ଭିକ୍ଟୋରିଆ ସ୍କୁଲ ଏବଂ ରାଜ୍ୟର ପ୍ରତ୍ୟେକ ଜିଲ୍ଲାରେ ଅତି କମରେ ଗୋଟିଏ ଉର୍ଦ୍ଦୁ ଏବଂ ହିନ୍ଦୀ ମାଧ୍ୟମିକ ବିଦ୍ୟାଳୟ ପ୍ରତିଷ୍ଠା କରିଥିଲେ । ୧୮୪୭ ମସିହାରେ ସିକନ୍ଦର ଏକ "ମଜଲିସ୍-ଇ-ଶୋରା" (ସଂସଦ) ଆରମ୍ଭ କରିଥିଲେ ।
ସ୍ଥାପତ୍ୟ
ସିକନ୍ଦର ବେଗମ‌ ନାଲି ବାଲୁକା ପଥରରେ ନିର୍ମିତ ଏକ ମୋତି ମସଜିଦ, ମୋତି ମହଲ ଏବଂ ଶୌକତ ମହଲ ନାମରେ ପ୍ରାସାଦଗୁଡିକ ନିର୍ମାଣ କରିଥିଲେ ।
ବ୍ୟକ୍ତିଗତ ଜୀବନ
୧୮ ଏପ୍ରିଲ ୧୮୩୫ ମସିହାରେ ସିକନ୍ଦର ବେଗମ ନବାବ ଜାହାଙ୍ଗୀର ମହମ୍ମଦ ଖାନଙ୍କୁ ବିବାହ କରିଥିଲେ । ତାଙ୍କର ଗୋଟିଏ ଝିଅ ଶାହା ଜାହାନ ବେଗମ ଥିଲେ । ତାଙ୍କ ମାତା କୁଦସିଆ ବେଗମଙ୍କ ପରି ସିକନ୍ଦର ମଧ୍ୟ ଜଣେ ଧର୍ମନିଷ୍ଠ ମୁସଲମାନ ଥିଲେ ।
ସିକନ୍ଦର ବେଗମ ୩୦ ଅକ୍ଟୋବର ୧୮୬୮ ମସିହାରେ ବୃକ୍‌କ ବିଫଳତାରେ ମୃତ୍ୟୁ ବରଣ କରିଥିଲେ । ତାଙ୍କୁ ଫରହତ ଅଫଜା ବାଗରେ କବର ଦିଆଯାଇଥିଲା । ପରେ ସିକନ୍ଦରଙ୍କ ଝିଅ ଭୋପାଳର ନବାବ ଭାବରେ ଉତ୍ତରାଧିକାରୀ ହୋଇଥିଲେ ।
ଆଧାର
ଶ୍ରେଣୀ:୧୮୧୭ ଜନ୍ମ ଶ୍ରେଣୀ:୧୮୬୮ ମୃତ୍ୟୁ ଶ୍ରେଣୀ:ଭାରତୀୟ ଶାସକ ଶ୍ରେଣୀ:ମୁସଲମାନ ଶାସକ
୧୦୩୭
ଆଧାର
ଶ୍ରେଣୀ:୧୦୩୭ ଶ୍ରେଣୀ:ବଟ ତିଆରି ବର୍ଷ ଲେଖା
ସୌମ୍ୟ ରଞ୍ଜନ ପଟ୍ଟନାୟକ
ସୌମ୍ୟରଞ୍ଜନ ପଟ୍ଟନାୟକ, ଦୈନିକ ଖବରକାଗଜ, ସମ୍ବାଦର ପ୍ରତିଷ୍ଠାତା ତଥା ମୁଖ୍ୟ ସମ୍ପାଦକ ଅଟନ୍ତି । ଏହା ବ୍ୟତିତ, ସେ ଜଣେ ଶିଳ୍ପପତି, ରାଜନେତା, ଶିକ୍ଷାବିତ ଓ ସମାଜସେବୀ ମଧ୍ୟ ଅଟନ୍ତି ।
କର୍ମଜୀବନ
୧୯୮୪ ମସିହାରେ ସୌମ୍ୟରଞ୍ଜନ ସମ୍ବାଦ ଖବରକାଗଜର ପ୍ରତିଷ୍ଠା କରିଥିଲେ । 'ଅଫସେଟ ପ୍ରିଣ୍ଟିଙ୍ଗ', ସ୍ୱତନ୍ତ୍ର ସମ୍ପାଦକୀୟ ପୃଷ୍ଠା, ଖେଳ ପୃଷ୍ଠା, ସାପ୍ତାହିକ ପତ୍ରିକା ଆଦି ନୂଆ ନୂଆ ପଦକ୍ଷେପ ସୌମ୍ୟରଞ୍ଜନ ନେଇଥିଲେ । କ୍ରମେ, ସମ୍ବାଦ କେବଳ ଏକ ଖବରକାଗଜ ନରହି, ଏକ ସାମାଜିକ ଅନୁଷ୍ଠାନ ରୂପରେ ନିଜକୁ ଗଢିତୋଳିଲା । ଓଡ଼ିଆ ଭାଷାର ପ୍ରଚାର ଓ ପ୍ରସାର କ୍ଷେତ୍ରରେ, ସୌମ୍ୟରଞ୍ଜନଙ୍କ ଉଦ୍ୟମ ରହିଛି । ସମ୍ବାଦ, ଆମ ଓଡ଼ିଶା ନାମକ ଏକ ସଂସ୍ଥା ଗଠନ କରି, ଓଡ଼ିଶାର କୋଣ ଅନୂକୋଣରେ ବିଭିନ୍ନ ପ୍ରତିଯୋଗିତା ଆଦି ଆୟୋଜନ କରି, ବିଦ୍ୟାର୍ଥୀମାନଙ୍କ ମଧ୍ୟରେ ଓଡ଼ିଆ ପଢ଼ିବା ଓ ଲେଖିବା ପାଇଁ, ନୂତନ ଏକ ଆଗ୍ରହ ସୃଷ୍ଟିକରାଯାଉଛି । ସେହି ଆମ ଓଡ଼ିଶା ମାଧ୍ୟମରେ ରକ୍ତଦାନ କାର୍ଯ୍ୟକ୍ରମ ମଧ୍ୟ ହାତକୁ ନିଆଯାଇଛି ।
ଖାଲି ସମ୍ବାଦପତ୍ର ମଧ୍ୟରେ, ନିଜକୁ ସିମୀତ ନରଖି, ସୌମ୍ୟରଞ୍ଜନ ପଟ୍ଟନାୟକ ପାରମ୍ପରିକ ଯାତ୍ରା, ସିନେମା, ରେଡ଼ିଓ ଓ ଟେଲିଭିଜନ କ୍ଷେତ୍ରରେ ମଧ୍ୟ ଯୋଗଦାନ କରିଛନ୍ତି । ଇଷ୍ଟର୍ଣ୍ଣ ଅପେରା ନାମରେ ତାଙ୍କର ଏକ ଯାତ୍ରାଦଳ ରହିଛି ଓ ଏହି ଯାତ୍ରାଦଳ ଓଡ଼ିଶାର ବିଭିନ୍ନ ଅଞ୍ଛଳରେ ଯାତ୍ରା ପରିବେଷଣ କରିଥାଏ । କନକ ଟିଭି ନାମରେ ତାଙ୍କର ଏକ ୨୪ ଘଣ୍ଟିଆ ଖବର ଭିତ୍ତିକ ଟିଭି ଚ୍ୟାନେଲ ଓ  'ମଞ୍ଜରୀ' ନାମରେ ଏକ ୨୪ ଘଣ୍ଟିଆ ମନୋରଞ୍ଜନ ଧର୍ମୀ  ଚ୍ୟାନେଲ ମଧ୍ୟ  ରହିଛି । ରେଡ଼ିଓ ଚକୋଲେଟ୍ ନାମରେ ତାଙ୍କର ଏକ ଏଫ.ଏମ. ରେଡ଼ିଓ ଚ୍ୟାନେଲ ମଧ୍ୟ ରହିଛି । କେ.ଏମ.ବି.ବି କଲେଜ ଅଫ ଇଞ୍ଜିନିୟରିଂ ନାମରେ ସେ ଏକ ବୈଷୟିକ ମହାବିଦ୍ୟାଳୟ ଓ ସୋମାକ ନାମରେ ଏକ ମିଡ଼ିଆ ମହାବିଦ୍ୟାଳୟ ମଧ୍ୟ ପ୍ରତିଷ୍ଠା କରିଛନ୍ତି ।
୧୯୯୬ ମସିହା ସାଧାରଣ ନିର୍ବାଚନରେ, ସୌମ୍ୟରଞ୍ଜନ ପଟ୍ଟନାୟକ ଭୁବନେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସ ପ୍ରାର୍ଥୀ ଭାବରେ ପ୍ରତିଦ୍ୱନ୍ଦିତା କରି ଜୟଯୁକ୍ତ ହୋଇଥିଲେ । ୧୯୯୮ ସାଧାରଣ ନିର୍ବାଚନରେ ପୁନର୍ବାର ପ୍ରତିଦ୍ୱନ୍ଦିତା କରିଥିଲେ ମଧ୍ୟ ସଫଳତା ହାସଲ କରିପାରିନଥିଲେ । ୨୦୦୩ ମସିହାରେ ସେ ଆମ "ଆମ ଓଡ଼ିଶା" ଅନୁଷ୍ଠାନକୁ ଏକ ରାଜନୈତିକ ଦଳକୁ ବଦଳ କରିଥିଲେ । ସୌମ୍ୟରଞ୍ଜନଙ୍କୁ ବିଜୁ ଜନତା ଦଳ ତରଫରୁ ରାଜ୍ୟ ସଭାକୁ ମନୋନୀତ କରାଯାଇଥିଲା । ୨୦୧୮ ମସିହାରେ ଆମ ଓଡ଼ିଶା ଦଳର ବିଜୁ ଜନତା ଦଳ ସହ ବିଲୟ ଘଟିଥିଲା । ୨୦୧୯ ମସିହା ବିଧାନ ସଭା ନିର୍ବାଚନରେ ସୌମ୍ୟରଞ୍ଜନ ଖଣ୍ଡପଡ଼ାରୁ ଜିତିଥିଲେ ।
ପରିବାର
ସୌମ୍ୟରଞ୍ଜନ ପଟ୍ଟନାୟକ, ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ଜାନକୀ ବଲ୍ଲଭ ପଟ୍ଟନାୟକ ଓ ଜୟନ୍ତୀ ପଟ୍ଟନାୟକଙ୍କ କନ୍ୟା ସୁଦତ୍ତା ପଟ୍ଟନାୟକଙ୍କୁ ବିବାହ କରିଛନ୍ତି । ତାଙ୍କର ଦୁଇଟି ଝିଅ ଅଛନ୍ତି । ବଡ଼ ଝିଅ ତଲ୍ଲୀନା ପଟ୍ଟନାୟକ ବିବାହିତ ଓ ସାନ ଝିଅ ତନୟା ପଟ୍ଟନାୟକ ସଂପ୍ରତି ଓଡ଼ିଆ ଏଫ୍ ଏମ ଚ୍ୟାନେଲ ରେଡିଓ ଚକୋଲେଟର ନିର୍ଦ୍ଦେଶିକା ଅଛନ୍ତି । ସୌମ୍ୟରଞ୍ଜନଙ୍କର ବଡ଼ ଭାଇ, ନିରଞ୍ଜନ ପଟ୍ଟନାୟକ, ଓଡ଼ିଶା ରାଜ୍ୟ କଂଗ୍ରେସର ଜଣେ ବରିଷ୍ଠ ସଦସ୍ୟ ।
ବାହାର ଆଧାର
ଶ୍ରେଣୀ:୧୯୫୨ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ ଶ୍ରେଣୀ:ଭାରତୀୟ ନେତା ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଓଡ଼ିଆ ଲେଖକ
ଅମନଦୀପ କୌର
ଅମନଦୀପ କୌର (ଜନ୍ମ ୧୯୭୬ ଜାନୁଆରୀ ୧) ଭାରତର ମହିଳା ଜାତୀୟ ହକି ଦଳର ସଦସ୍ୟ । ଏହି ଦଳ ୨୦୦୨ କମନୱେଲଥ ଗେମ୍ସରେ ସ୍ୱର୍ଣ୍ଣପଦକ ଜିଣିଥିବା ସମୟରେ ସେ ଦଳରେ ଖେଳିଥିଲେ । ସେ ପ୍ରଥମେ ମିଡ-ଫିଲ୍ଡ଼ରୁ ଖେଳିବା ଆରମ୍ଭ କରି ପରେ ଫରୱାର୍ଡ଼ରେ ଖେଳୁଛନ୍ତି । ତାଙ୍କ ଜନ୍ମ ପଞ୍ଜାବରେ ହୋଇଥିଲା । ସେ ୨୦୧୪ ମସିହାରେ ଏସୀୟ କ୍ରୀଡ଼ାରେ ପ୍ରଥମ ଥର ପାଇଁ ଭାରତକୁ ପ୍ରତିନିଧିତ୍ୱ କରିଥିଲେ । ସେଠାରେ ତାଙ୍କ ଦଳ ବ୍ରୋଞ୍ଜ ପଦକ ହାସଲ କରିଥିଲା । ୨୦୧୫ ମସିହାରେ ସ୍ପେନରେ ଜର୍ମାନୀ ବିରୋଧରେ ଏକ ମ୍ୟାଚରେ ତାଙ୍କର ଏକ ପେନାଲ୍ଟି କର୍ଣ୍ଣର ପରିବର୍ତ୍ତନଦ୍ୱାରା ଭାରତ ବିଜୟୀ ହୋଇଥିଲା ।
ଅଏଡ଼ା
ଅଏଡ଼ା ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ।
ଗମନାଗମନ
ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୨ କି.ମି. ଦୂରରେ ଅବସ୍ଥିତ ।
ଶିକ୍ଷା
ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି।
ସଂସ୍କୃତି
ଏହି ଗାଆଁଠାରୁ ଅଳ୍ପ ଦୂରରେ  ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଆଧାର
ଶ୍ରେଣୀ:ଅନୁଗୋଳ ଜିଲ୍ଲା ଶ୍ରେଣୀ:ଅନୁଗୋଳ ଜିଲ୍ଲାର ଗାଆଁ ଓ ସହର
ଡାଲମା
ଡାଲମା ଏକ ପାରମ୍ପାରିକ ଓଡ଼ିଆ ରାନ୍ଧଣା । ଏଥିରେ ଡାଲିକୁ ପରିବା ସହିତ ସିଝାଯାଇ ତାହାକୁ ଜିରା, ଫୁଟଣ, ଭୃଷଙ୍ଗ ପତ୍ର, ବିଲାତି ବାଇଗଣ, ପିଆଜ, ରସୁଣ, ଅଦା ଆଦି ଛୁଙ୍କ ଦେଇ ତିଆରି କରାଯାଏ ।
ଉପାଦାନ
ˑ
ପ୍ରକାର
thumb|ହବିଷ ଡାଲମା
ତିଆରି ପ୍ରଣାଳୀ
ଡାଲିକୁ ପରିବା, ଲୁଣ ଏବଂ ଅଳ୍ପ ହଳଦୀଗୁଣ୍ଡ ଦେଇ ସିଝାଯାଏ. ତତ୍ପରେ ତାହାକୁ ତେଲ/ ଘିଅରେ ଲଙ୍କା, ପଞ୍ଛଫୁଟଣ, ପିଆଜ, ରସୁଣ, ଅଦା, ଭୃଷଙ୍ଗ ପତ୍ର ଆଦି ଛୁଙ୍କ ଦେଇ ଏହା ତିଆରି କରାଯାଏ । ଦୁଇ ପ୍ରକାରରେ ଡାଲମା ରନ୍ଧା ଯାଇ ପାରେ । ଏକ ପ୍ରଣାଳୀରେ ପ୍ରଥମେ ପରିବାକୁ ଅଳ୍ପ ତେଲରେ ଭାଜି ତାହା ପରେ ଡାଲି ପକାଇ ସିଝାଯାଏ । ଅନ୍ୟ ପ୍ରଣାଳୀରେ ପରିବା ଓ ଡାଲିକି ଏକା ସାଂଗରେ ସିଝାଯାଏ । ଡାଲମାରେ ନଡିଆ କୋରା ପକେଇ ରାନ୍ଧିଲେ ଏହାକୁ ଲୋକେ ବାଡିଆ ଡାଲମା ବୋଲି କୁହନ୍ତି ।
ହବିଷ ଡାଲମା ବିନା ପିଆଜ, ରସୁଣରେ ତିଆରି କରାଯାଇଥାଏ ଓ ହବିଷ କାଳରେ ଖିଆଯାଇଥାଏ ।
ଆହୁରି ଦେଖନ୍ତୁ
= ଓଡ଼ିଆ ରାନ୍ଧଣା =
ବାହାର ଲିଙ୍କ
ଶ୍ରେଣୀ:ଭାରତୀୟ ଖାଦ୍ୟ ଶ୍ରେଣୀ:ଭାରତୀୟ ଖାଦ୍ୟ ଶ୍ରେଣୀ:ଓଡ଼ିଆ ରାନ୍ଧଣା ଶ୍ରେଣୀ:ଡାଲିଜାତୀୟ ଖାଦ୍ୟ
ବିଶ୍ୱ ଚେସ ଦିବସ
ବିଶ୍ୱ ଚେସ ଦିବସ, ପ୍ରତିବର୍ଷ ଜୁଲାଇ ୨୦ ତାରିଖରେ ପାଳନ କରାଯାଏ । ଆନ୍ତର୍ଜାତିକ ଚେସ ଫେଡ଼ରେସନ (ଫିଡ଼େ) ୧୯୨୪ ମସିହା ଜୁଲାଇ ୨୦ ପ୍ରତିଷ୍ଠା କରାଯାଇଥିଲା । ୧୯୬୬ ମସିହାରୁ ଫିଡ଼େଦ୍ୱାରା ଏହି ଦିବସ ପାଳିତ ହେଉଛି । ଏହିଦିନ ଫିଡ଼େ ଅଧିନରେ ଥିବା ୧୮୧ଟି ଦେଶର ଚେସ ଫେଡରେସନଦ୍ୱାରା ବିଭିନ୍ନ ପ୍ରତିଯୋଗିତା ଓ ଅନ୍ୟାନ୍ୟ କାର୍ଯ୍ୟକ୍ରମ ଆୟୋଜନ କରାଯାଏ ।
ୟୁନେସ୍କୋଦ୍ୱାରା ବିଶ୍ୱ ଚେସ ଦିବସ ପାଳନର ପ୍ରସ୍ତାବ ଦିଆଯାଇଥିଲା ଓ ୨୦୧୯ ମସିହା ଡିସେମ୍ବର ୧୨ ତାରିଖରୁ ମିଳିତ ଜାତିସଂଘଦ୍ୱାରା ଏହି ଦିବସକୁ ମାନ୍ୟତା ଦିଆଯାଇଛି ।
ଡାଉନ ସିଣ୍ଡ୍ରୋମ
ଡାଉନ ସିଣ୍ଡ୍ରୋମ ରୋଗୀର ପିତାମାତା ସ୍ୱାଭାବିକ ଭାବରେ ଜେନେଟିକାଲି ସାଧାରଣ ଥାଆନ୍ତି । ଅତିରିକ୍ତ କ୍ରୋମୋଜୋମଟି ଘଟଣାକ୍ରମେ (by chance) ତିଆରି ହୁଏ । ଅନ୍ୟ କୌଣସି ବ୍ୟବ‌ହାରିକ ବା ପରିବେଶଗତ ସଙ୍କଟ ଏହି ପରିବର୍ତ୍ତନ ଆଣିବା ଜଣାଯାଇ ନାହିଁ । ଗର୍ଭାବସ୍ଥାରେ ବି ଏହି ରୋଗ ପିତାମାତାଙ୍କ ସ୍କ୍ରୀନିଙ୍ଗ, ନିର୍ଣ୍ଣୟାତ୍ମକ ପରୀକ୍ଷା ବା ଶିଶୁ ଜନ୍ମ ପରେ ଜେନେଟିକ ପରୀକ୍ଷା ଓ ଅବଲୋକନ କରି ଚିହ୍ନଟ କରାଯାଇପାରେ । ସ୍କ୍ରୀନିଙ୍ଗ ଲାଗୁ ହେବା ପରଠାରୁ ଗର୍ଭାବସ୍ଥାରେ ଏହି ରୋଗ ନିର୍ଣ୍ଣୟ ହେଲେ ଗର୍ଭପାତ କରିଦିଆଯାଉଛି । ଏହି ରୋଗରେ ନିୟମିତ ସ୍ୱାସ୍ଥ୍ୟ ସମସ୍ୟା ଲାଗି ରହୁଥିବାରୁ ସାରା ଜୀବନ ରୋଗୀର ମେଡିକାଲ ପରୀକ୍ଷା କରିବାକୁ ପଡ଼େ ।
ଡାଉନ ସିଣ୍ଡ୍ରୋମ ରୋଗ ଆରୋଗ୍ୟ ହୁଏନାହିଁ । ଉପ‌ଯୁକ୍ତ ଶିକ୍ଷା ଓ ଯତ୍ନ ସାହାଯ୍ୟରେ ଜୀବନ ଗୁଣବତ୍ତା ଉନ୍ନତ ହୁଏ । ଏହି ରୋଗ‌ଗ୍ରସ୍ତ କେତେକ ପିଲା ସ୍ୱାଭାବିକ ବିଦ୍ୟାଳୟରେ ଶିକ୍ଷାଲାଭ କରୁଥିଲେ ମଧ୍ୟ ଅନ୍ୟ କେତେକ ବିଶେଷ ବିଦ୍ୟାଳୟ ଆବଶ୍ୟକ କରନ୍ତି । ଏହିପରି କେତେକ ପିଲା ହାଇସ୍କୁଲ ପାସ୍ ଓ ଅନ୍ୟ କେତେକ ପରବର୍ତ୍ତୀ ଶିକ୍ଷା (post-secondary education) ଲାଭ କରିପାରିଥିବା ଜଣାଯାଏ । ଯୁକ୍ତରାଷ୍ଟ୍ର ଆମେରିକାରେ ବୟଃପ୍ରାପ୍ତ ଏହି ରୋଗୀଙ୍କ ମଧ୍ୟରୁ କେତେକ ଲୋକ ଦରମାପ୍ରାପ୍ତ କାମ କରିବା ଜଣାଯାଏ ଓ ଅନ୍ୟ କେତେକ ଅଧୀନସ୍ଥ ପର୍ଯ୍ୟବେକ୍ଷଣ ଲବ୍‌ଧ କାମ କରନ୍ତି । ଏମାନଙ୍କର ଅର୍ଥନୈତିକ ଓ ନ୍ୟାୟିକ ସାହାଯ୍ୟ ଅଧିକାଂଶ ସମୟରେ ଆବଶ୍ୟକ ହୁଏ । ଉପ‌ଯୁକ୍ତ ସ୍ୱାସ୍ଥ୍ୟ ଯତ୍ନ ନେଲେ ବିକଶିତ ଦେଶମାନଙ୍କରେ ଏମାନଙ୍କର ଆୟୁଷ ୫୦ ବର୍ଷ ପର୍ଯ୍ୟନ୍ତ ହୋଇପାରେ ।
ଡାଉନ ସିଣ୍ଡ୍ରୋମ ମାନବର ଅସାଧାରଣ କ୍ରୋମୋଜୋମ ରୋଗ ମଧ୍ୟରେ ସବୁଠାରୁ ସାଧାରଣ ରୋଗ । ପ୍ରତିବର୍ଷ ଜନ୍ମ ହେଉଥିବା ୧୦୦୦ ଶିଶୁଙ୍କ ମଧ୍ୟରେ ପ୍ରାୟ ଜଣକୁ ଏହି ରୋଗ ହୋଇଥାଏ । ସନ ୧୯୯୦ରେ ଏହି ରୋଗ ଯୋଗୁ ୪୩,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ୮.୫ ନିୟୁତ ଡାଉନ ସିଣ୍ଡ୍ରୋମ ରୋଗୀଙ୍କ ମଧ୍ୟରୁ ୩୬,୦୦୦ମୃତ୍ୟୁ ହୋଇଥିଲା । ସନ ୧୮୬୬ରେ ଏହି ରୋଗର ବିଶଦ ବିବରଣୀ ଲେଖିଥିବା ବ୍ରିଟିଶ ଡାକ୍ତର ଜନ୍ ଲାଙ୍ଗଡନ ଡାଉନଙ୍କ ନାମାନୁସାରେ ଏହି ରୋଗର ନାମକରଣ କରାଯାଇଛି । ଏହି ରୋଗର କେତେକ ଦିଗ ଉପରେ ସନ ୧୮୩୮ରେ ଜିନ-ଏଟିଏନ ଏସକୁଇରୋ (Jean-Étienne Dominique Esquirol) ଓ ସନ ୧୯୪୪ରେ ଏଡ‌ୱାର୍ଡ ସେଗୁଇନ (Édouard Séguin) ଆଲୋକପାତ କରିଥିଲେ । ଏଥିରେ ରୋଗୀର ଏକ ଅତିରିକ୍ତ କ୍ରୋମୋଜୋମ ୨୧ ଥିବା କଥା ଫରାସୀ ଗବେଷକମାନେ ସନ ୧୯୫୯ରେ ଚିହ୍ନଟ କରିଥିଲେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଉଦିତ ପ୍ରତାପ ଶେଖର ଦେଓ
ଉଦିତ ପ୍ରତାପ ଶେଖର ଦେଓ (୨୫ ସେପ୍ଟେମ୍ବର ୧୯୨୩ - ୨୮ ନଭେମ୍ବର ୧୯୬୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ଉଦିତ ପ୍ରତାପ ଶେଖର ଦେଓ ୧୯୨୩ ମସିହାର ସେପ୍ଟେମ୍ବର ୨୫ ତାରିଖରେ ଜନ୍ମଗ୍ରହଣ କରିଥିଲେ ।
ରାଜନୈତିକ ଜୀବନ
ଉଦିତ ପ୍ରତାପ ଶେଖର ଦେଓ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ଉଦିତ ପ୍ରତାପ ଶେଖର ଦେଓ ୧୯୬୭ ମସିହାର ନଭେମ୍ବର ୨୮ ତାରିଖରେ ୪୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୨୩ ଜନ୍ମ ଶ୍ରେଣୀ:୧୯୬୯ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ରୁଦ୍ର ମହାଳୟା ମନ୍ଦିର
ରୁଦ୍ର ମହାଳୟ ମନ୍ଦିର, ଅନ୍ୟ ନାମ ରୁଦ୍ରମାଳ, ଏକ ହିନ୍ଦୁ ଭଗ୍ନ ମନ୍ଦିର ଯାହା ଭାରତର ଗୁଜରାଟ ପ୍ରଦେଶ ଅନ୍ତର୍ଗତ ପତନ ଜିଲ୍ଲାରେ ଥିବା ସିଦ୍ଧପୁରରେ ଅବସ୍ଥିତ । ମୂଳରାଜା (Mularaja) ଏହି ମନ୍ଦିର ତିଆରି ୯୪୩ ମସିହାରେ ଆରମ୍ଭ କରେଇଥିଲେ ଓ ୧୧୪୦ ମସିହାରେ ଚାଲୁକ୍ୟ ରାଜାବଂଶର ଜୟସୀମହା ଅମଳରେ ତାହା ସମାପ୍ତ ହୋଇଥିଲା । ସେହି ହିନ୍ଦୁ ମନ୍ଦିରକୁ ଦିଲ୍ଲୀର ସୁଲତାନ ଆଲାଉଦ୍ଦିନ ଖିଲଜି ଓ ତାଙ୍କ ପରବର୍ତ୍ତୀ ସମୟରେ ଅହମଦ ଶାହ (୧୪୧୦-୧୪୪୦) ଆଂଶିକ ଭାଙ୍ଗି ଦେଇ ସେଠାରେ ଏକ ମସଜିଦ ତିଆରି କରେଇଥିଲେ ଯାହାର ନାମ ଜାମି ମସଜିଦ ରଖାଯାଇଥିଲା । ମନ୍ଦିରର ପଶ୍ଚିମ ପାଖରେ ଥିବା ପୂର୍ବତନ ମନ୍ଦିରର ଦୁଇଟି ତୋରଣ ଓ ଚାରଟି ସ୍ତମ୍ଭ ଏ ପର୍ଯ୍ୟନ୍ତ ତିଷ୍ଠି ରହିଛି ଯାହା ସହିତ ମସଜିଦ ଥିଲା ।
ଇତିହାସ
ଚାଲୁକ୍ୟ ରାଜାବଂଶର ଶାସନ ସମୟରେ ଦଶମ ଶତାବ୍ଦୀରେ ସିଦ୍ଧପୁର ଏକ ମୂଖ୍ୟ ଟାଉନ ଥିଲା । ଏକ ଶିଳାଲେଖରେ (୯୮୬-୯୮୭) ଲେଖାଅଛି, ଗୁଜରାଟର ଚାଲୁକ୍ୟ ବଂଶର ପ୍ରତିଷ୍ଠାତା ‘ମୂଳରାଜା’ ରୁଦ୍ର ମହାଳୟଙ୍କୁ ପ୍ରାର୍ଥନା କରିଥିଲେ । ଉପନିବେଶ ଶାସନ କାଳରେ ଏହା କଥିତ ଥିଲା, ‘ମୂଳଦେବ ତାଙ୍କର ପାପ କ୍ଷୟ ନିମନ୍ତେ ଏକ ମନ୍ଦିର ତିଆରି କରିବାକୁ ଆଦେଶ ଦେଇଥିଲେ’ କିନ୍ତୁ ଏହା ମଧ୍ୟ ସମ୍ଭବ ହୋଇପାରେ, ଏହି ମନ୍ଦିର ପୂର୍ବରୁ ଥିଲା । ପୁରାତତ୍ତ୍ୱ ଅନୁଶୀଳନରୁ ଜଣାଯାଏ, ପୂର୍ବତନ ମନ୍ଦିର ଭାଙ୍ଗି ଦେଇ ସେହି ସ୍ଥାନରେ ଏକ ନୂଆ ମନ୍ଦିର ସମୂହ ଦ୍ୱାଦଶ ଶତାବ୍ଦୀର ତିଆରି ହୋଇଥିଲା ।
ପ୍ରାଣ ପ୍ରତିଷ୍ଠା
ଜୟସୀମହା ସିଦ୍ଧରାଜ  (୧୦୯୪-୧୧୪୪ ) ଏହି ମନ୍ଦିର ଶିବଙ୍କୁ ଅର୍ପଣ କରି ପୂଜା କରିଥିଲେ । ଏକ କିମ୍ବଦନ୍ତୀ ଅନୁସାରେ ଗୋବିନ୍ଦଦାସ ଓ ମାଧବଦାସ ନାମକ ‘ମାଲୱା’ର ଦୁଇ ଜଣ ଲୋକ ଲୁଟ କରିବା ଉଦ୍ଦେଶ୍ୟରେ ରୁଦ୍ର ମହାଳୟା ନିକଟରେ ଥିବା ଘନ ଜଙ୍ଗଲରେ ବୁଲୁଥିଲେ । ସେଠାରେ ବୁଲୁଥିବା ବେଳେ ସେମାନେ ମନ୍ଦିରର ଭିତ୍ତି ଭୂମି ଓ ଶିବ ଲିଙ୍ଗ ଦେଖିବାକୁ ପାଇଲେ । ରାତିରେ ସେମାନେ ସ୍ୱର୍ଗୀୟ ଦେବତାଙ୍କୁ ସ୍ୱପ୍ନରେ ଦେଖିବାକୁ ପାଇଲେ । ଏହି କଥା ସେମାନେ ସିଦ୍ଧରାଜଙ୍କୁ ଯାଇ କହିଲେ । ଏହା ପରେ ସେହି ମନ୍ଦିର ତିଆରି ଆରମ୍ଭ ହୋଇ ସମାପ୍ତ ହୋଇଥିଲା । ଅଲି ମହମ୍ମଦ ଖାନଙ୍କ ଲେଖା ଅନୁସାରେ ସିଦ୍ଧରାଜ ଏକ ଜ୍ୟୋତିଷ ଡାକି ଏକ ଶୁଭ ମୁହୁର୍ତ୍ତ ଗଣନା କରି କହିବାକୁ କହିଲେ । ଏହି ଗଣନାରୁ ମନ୍ଦିର ଭବିଷ୍ୟତରେ ନଷ୍ଟ ହେବା ସମ୍ଭାବନା ଥିବା ଜଣା ପଡ଼ିଥିଲା । ଏହା ପରେ ସେଠାରେ ବିଭିନ୍ନ ବଡ଼ ରାଜାଙ୍କର ପ୍ରତିମୂର୍ତ୍ତି ତଥା ନିଜର ଏକ ବିଗ୍ରହ ତିଆରି କରେଇଥିଲେ । ଏକ ଶିଳା ଲେଖାରେ ସେ ଲେଖେଇଥିଲେ, “ଏହି ସ୍ଥାନ ନଷ୍ଟ ହୋଇଗଲେ ମଧ୍ୟ ମନ୍ଦିର ନଷ୍ଟ ହୋଇ ନପାରେ ।”
ମୁଜାଫରିଦ (Muzaffarid) ରାଜାବଂଶର ଅହମଦ ସାହ (Ahmad Shah I (୧୪୧୦–୪୪)) ଅମଳରେ ସହରର ଘେରାବନ୍ଦୀ ସମୟରେ ଏହି ମନ୍ଦିରଟି ଭାଙ୍ଗି ଦିଆଯାଇଥିଲା ତାହାର କିଛି ଅଂଶ ମିଶେଇ ସେଠାରେ ଏକ ମସଜିଦ ତିଆରି କରେଇଥିଲେ ।
ସ୍ଥାପତ୍ୟ
ଏହି ମନ୍ଦିର ମାରୁ-ଗୁର୍ଜର ସ୍ଥାପତ୍ୟ (Māru-Gurjara architecture) ଶୈଳୀରେ ତିଆରି ହୋଇଥିଲା ।
ଗ୍ରନ୍ଥ ସୂଚୀ
ଶ୍ରେଣୀ:ଗୁଜରାଟର ହିନ୍ଦୁ ମନ୍ଦିର
ଶ୍ରେଣୀ:ଗୁଜରାଟର ଶିବ ମନ୍ଦିର
Lakhimpur
ଶ୍ରେଣୀ:Only redirect
ଲକ୍ଷ୍ମୀପୁର, ଉତ୍ତରପ୍ରଦେଶ
ଏକ ଭାରତୀୟ ଅଟେ । ଏହା ଆସାମର ଲଖିମ୍ପୁର୍ ଜିଲ୍ଲାରେ ଅବସ୍ଥିତ ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୧୦୮୬୭ ଅଟେ । ସେଥି ମଧ୍ୟରୁ ୫୨.୯୮% ଜଣ ପରୁଷ ହୋଇଥିବା ବେଳେ ୪୭.୦୨% ଜଣ ନାରୀ ଅଟନ୍ତି । ର ସାକ୍ଷରତା ହାର ୭୭.୪୮% ଅଟେ । ଏହା ଜାତୀୟ ହାରଠାରୁ ୧୨.୬୪% ପ୍ରତିଶତ କମ ଅଟେ । ସେଥିରୁ ୪୩.୩୬% ପ୍ରତିଶତ ପୁରୁଷ ଓ ୩୪.୧୨% ନାରୀ ଅଟନ୍ତି । ୧୧.୩୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ବାହାର ଲିଙ୍କ
ଶ୍ରେଣୀ:ଆସାମର ସହର ଶ୍ରେଣୀ:Check some error ଶ୍ରେଣୀ:Check for some major data errors ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:Cleanup done
କ୍ରିକେଟ ବିଶ୍ୱକପ ଫାଇନାଲ ପହଞ୍ଚି ଥିବା ରେ ଦେଶ ସମୂହ
ପ୍ରଥମ ବିଶ୍ୱ କପ କ୍ରିକେଟ 1975 ମସିହାରେ ଇଂଲଣ୍ଡଠାରେ ଅନୁଷ୍ଠିତ ହେଇଥିଲା । .ଏଥିରେ ICC ଅଧୀନରେ ଥିବା ଦେଶ ସମୂହ ଅଂଶ ଗ୍ରହଣ କରିଥିଲେ ।. Tପ୍ରତି 4 ବର୍ଷରେଠାରେ ହାଉଥିବା ଏହି ବିଶ୍ୱ କପର ଗତ ସଂସ୍କରଣ 2015 ମସିହାରେ ଅଷ୍ଟ୍ରେଲିଆ ଓ ନିଉଜିଲାଣ୍ଡଠାରେ ହେଇଥିଲା । ବର୍ତ୍ତମାନର ଟ୍ରଫି 1999 ମସିହାରେ ନିର୍ମିତ ହେଇଥିଲା ଓ ଏହାର ଏକ ଅବିକଳ ନକଲ ପ୍ରତି ବିଶ୍ୱ କପର ବିଜେତାଙ୍କୁ ଦିଆ ଯାଇଥାଏ ।
History
alt=A view of a cricket ground with blue sky and some clouds, the stands surrounding the pitch are mainly unoccupied, to the left in the background is a large building|ଡାହାଣ|thumb|ଲର୍ଡ ପଡିଆରେ 4 ଥର ବିଶ୍ୱ କପ ଫାଇନାଲ ହେଇଥିଲା । alt=Adam Gilchrist, in white cricket uniform and baggy green hat, holds his left hand to his chin|ଡାହାଣ|thumb|3ଟି ବିଶ୍ୱ କପ ଫାଇନାଲରେ ଖେଳିଥିବା ଆଦାମ ଗିଲଖ୍ରୀଷ୍ଟ
ଆନନ୍ଦ ଶଙ୍କର ଜୟନ୍ତ
ଆନନ୍ଦ ଶଙ୍କର ଜୟନ୍ତ (ଇଂରାଜୀ ଭାଷାରେ Ananda Shankar Jayant) ଜଣେ ଭାରତରେ ଜନ୍ମିତ ଶାସ୍ତ୍ରୀୟ ନୃତ୍ୟର ନର୍ତ୍ତକୀ, ନୃତ୍ୟ ନିର୍ଦ୍ଦେଶିକା, ପଣ୍ଡିତ ଓ ବୁରୋକ୍ରାଟ ଅଟନ୍ତି ଓ ଭାରତନାଟ୍ୟମ ତ‌ଥା କୁଚିପୁଡ଼ି ନୃତ୍ୟରେ ତାଙ୍କର ପ୍ରବୀଣତା ନିମନ୍ତେ ଜଣାଶୁଣା ଅଛନ୍ତି । ଭାରତୀୟ ରେଲ‌ୱେ ଟ୍ରାଫିକ ସର୍ଭିସରେ (Indian Railway Traffic Service) ସେ ପ୍ରଥମ ମହିଳା ଭାବରେ ଯୋଗ ଦେଇଥିଲେ । ତାଙ୍କର କର୍କଟ ରୋଗ ଉପରେ ଟେଡ ବାର୍ତ୍ତା (TED talk) ସବୁଠାରୁ ଭଲ ୧୨ଟି ବାର୍ତ୍ତାର ଚିଠାରେ ଲିପିବଦ୍ଧ ଅଛି । ତାମିଲନାଡ଼ୁ ସରକାରଙ୍କଠାରୁ ସେ ସଙ୍ଗୀତ ନାଟକ ଏକାଡେମୀ ପୁରସ୍କାର ଓ କଲାଇମଣି ପୁରସ୍କାର ଓ ଆନ୍ଧ୍ର ସରକାରଙ୍କଠାରୁ କଳା ରତ୍ନ ଉପାଧି ପାଇଛନ୍ତି । ସନ ୨୦୦୭ରେ ଭାରତ ସରକାର ଆନନ୍ଦଙ୍କର କଳା ଅବଦାନ ନିମନ୍ତେ ତାଙ୍କୁ ଚତୁର୍ଥ ସର୍ବୋଚ୍ଚ ପଦ୍ମଶ୍ରୀ ସମ୍ମାନ ଦେଇଛନ୍ତି ।
ଜୀବନୀ
ତାମିଲନାଡ଼ୁର ତିରୁନେଲଭେଲି ଜିଲ୍ଲାର ଏକ ବ୍ରାହ୍ମଣ ପରିବାରରେ ଭାରତୀୟ ରେଲ‌ୱେରେ କାମ କରୁଥିବା ଜି ଏସ ଶଙ୍କର ଓ ସ୍କୁଲ ଶିକ୍ଷୟିତ୍ରୀ ତ‌ଥା ସଙ୍ଗୀତଜ୍ଞ ସୁଭାସିନୀଙ୍କ ଔରଷରୁ ଆନନ୍ଦ ଜନ୍ମ ଗ୍ରହଣ କରିଥିଲେ ଓ ହାଇଦରାବାଦରେ ବଢ଼ିଥିଲେ ଓ ପରେ ସିକନ୍ଦରାବାଦରେ ଥିବା ସେଣ୍ଟ ଆନ ଉଚ୍ଚ ବିଦ୍ୟାଳୟରେ ଶିକ୍ଷା ଲାଭ କରିଥିଲେ । ଶାରଦା କେଶବ ରାଓଙ୍କଠାରୁ ସେ ମାତ୍ର ଚାରି ବର୍ଷ ବୟସରୁ ଶାସ୍ତ୍ରୀୟ ନୃତ୍ୟା ଶିକ୍ଷା ଲାଭ କରିବାକୁ ଆରମ୍ଭ କରିବା ପରେ କେ ଏନ ପକ୍କିରିସ୍ୱାମୀ ପିଲ୍ଲାଇଙ୍କଠାରୁ ଶିଖିଥିଲେ ଓ ଏଗାର ବର୍ଷ ବୟସରେ ରୁକ୍ମିଣୀ ଦେବୀ ଅରୁଣ୍ଡେଲଙ୍କ କଳକ୍ଷେତ୍ରରେ ଯୋଗଦାନ କରି ପଦ୍ମ ବାଳଗୋପାଳ ତ‌ଥା ଶାରଦା ହଫମ୍ୟାନ ଓ କୃଷ୍ଣବେନୀ ଲକ୍ଷ୍ମଣଙ୍କଠାରୁ ଭାରତନାଟ୍ୟମ ଶିକ୍ଷାଲାଭ କରିଥିଲେ । ଛଅ ବର୍ଷ ମଧ୍ୟରେ ସେ ଭାରତନାଟ୍ୟମ, କର୍ଣ୍ଣାଟକୀ ସଙ୍ଗୀତ, ବୀଣା, ନୃତ୍ୟ ଥିଓରୀ ଓ ଫିଲୋସୋଫି ବିଦ୍ୟା ଶିକ୍ଷାଲାବ କରିଥିଲେ । ସତର ବର୍ଷ ପରେ ସେ ହାଇଦରାବାଦ ଫେରି ଶଙ୍କରାନନ୍ଦ କଳାକେନ୍ଦ୍ର ନୃତ୍ୟ ସ୍କୁଲ ଖୋଲିଥିଲେ ଯେଉଁଥିରେ ପ୍ରଥମେ ମାତ୍ର ୮ ଜଣ ବିଦ୍ୟାର୍ଥୀ ଥିଲେ ଓ ପରେ ବୃଦ୍ଧି ପାଇ ଏହ ନୃତ୍ୟ ଏକାଡେମୀରେ ପରିଣତ ହୋଇଛି ଯେଉଁଥିରେ ପାର୍ଥ ଘୋଷ, ମୃଣାଳିନୀ ଚୁନ୍ଦୁରି, ସତିରଜୁ ବେଣୁମାଧବ ଓ ଡୋଲାନ ବାନର୍ଜୀ ଭଳି କଳାକାର ସ‌ହ‌ଯୋଗ କରିଛନ୍ତି । ହାଇଦରାବାଦରେ ସେ ପଶୁମାର୍ଥି ରାମଲିଙ୍ଗମ ଶାସ୍ତ୍ରୀଙ୍କଠାରୁ କୁଚିପୁଡ଼ି ନୃତ୍ୟ ମଧ୍ୟ ଶିଖିଥିଲେ । ଏହା ସାଥିରେ ସେ ଭାରତୀୟ ଇତିହାସ ଓ ସଂସ୍କୃତି ବିଷୟରେ ଓସମାନିଆ ବିଶ୍ୱବିଦ୍ୟାଳୟରୁ ମାସ୍ଟର ଡିଗ୍ରୀ ହାସଲ କରି ସିଭିଲ ସର୍ଭିସ ପରୀକ୍ଷାରେ କୃତକାର୍ଯ୍ୟ ହୋଇ ଭାରତୀୟ ରେଲ‌ୱେ ଟ୍ରାଫିକ ସର୍ଭିସରେ ପ୍ରଥମ ମହିଳା ଭାବରେ ସାଉଥ ସେଣ୍ଟ୍ରାଲ ରେଲ‌ୱେରେ ଯୋଗଦାନ କରିଥିଲେ । ରେଲ‌ୱେରେ ଚାକିରୀ କରିବା ସାଥିରେ ସେ ୟୁନିଭରସିଟି ଗ୍ରାଣ୍ଟସ କମିଶନରୁ ଗବେଷଣା ସ୍କଲାରସିପ ପାଇ ସେ କଳା ଇତିହାସରେ ଏମଫିଲ ଡିଗ୍ରୀ ହାସଲ କରିଥିଲେ ଓ ଟୁରିଜିମ ଉପରେ ଗବେଷଣା କରି ପିଏଚଡି ପାଇଥିଲେ ଯେଉଁଥିରେ 'ଟୁରିଜିମ ବୃଦ୍ଧିରେ ଭାରତୀୟ ରେଲ‌ୱେର ଅବଦାନ' ଥେସିସ ଲେଖିଥିଲେ ।
ଆଧାର
ଶ୍ରେଣୀ:ନୃତ୍ୟ
କେନ୍ନେଥ୍ ଆଣ୍ଡର୍ସନ୍ (ଲେଖକ)
କେନ୍ନେଥ୍ ଆଣ୍ଡର୍ସନ୍ (୮ ମାର୍ଚ୍ଚ ୧୯୧୦ – ୩୦ ଅଗଷ୍ଟ ୧୯୭୪) ଭାରତରେ ଜନ୍ମଗ୍ରହଣ କରିଥିବା ଜଣେ ବ୍ରିଟିଶ୍ ଶିକାରୀ ଓ ଅନେକ ରୋମାଞ୍ଚଭରା ଜଙ୍ଗଲ କାହାଣୀର ଲେଖକ ।  ତାଙ୍କର କାହାଣୀଗୁଡିକ ସାଧାରଣତଃ ଦକ୍ଷିଣ ଭାରତର ଜଙ୍ଗଲମାନଙ୍କ ଉପରେ ପର୍ଯ୍ୟବସିତ ।
ପୃଷ୍ଠଭୂମି
ଆଣ୍ଡର୍ସନ୍ ବେଙ୍ଗାଲୁରୁର ବିଶପ୍ କଟନ୍ ବଏଜ୍ ସ୍କୁଲ୍ ଓ ସେଣ୍ଟ୍ ଜୋସେଫ୍ ମହାବିଦ୍ୟାଳୟରେ ଅଧ୍ୟୟନ କରିଥିଲେ । ବେଙ୍ଗାଲୁରରେ ଥିବା ବ୍ରିଟିଶ୍ ଉଡ଼ାଯାହାଜ କାରଖାନା(ଯାହା ବର୍ତ୍ତମାନ ହିନ୍ଦୁସ୍ଥାନ ଏରୋନଟିକ୍ସ୍ ଲିମିଟେଡ଼୍ ଭାବେ ଜଣାଶୁଣା)ରେ କାରଖାନା ନିରୀକ୍ଷକ ଭାବେ କାମ କରୁଥିଲେ । ତାଙ୍କର କର୍ଣ୍ଣାଟକ, ହାଇଦ୍ରାବାଦ୍ ଓ ତାମିଲନାଡୁରେ ପ୍ରାୟ ୨୦୦ ଏକର୍ ଜମି ଥିଲା ।  ତାଙ୍କ ଝିଅ ଜୁନ୍ (ଜନ୍ମ ୧୯୩୦) ବର୍ତ୍ତମାନ ପଶ୍ଚିମ ଅଷ୍ଟ୍ରେଲିଆରେ ରହନ୍ତି । ତାଙ୍କ ପୁଅ ଡୋନାଲ୍ଡ୍ (୧୮ ଫେବୃଆରୀ ୧୯୩୪ – ୧୨ ଜୁଲାଇ ୨୦୧୪) ମଧ୍ୟ ଜଣେ ଶିକାରୀ ଥିଲେ ଓ ଭାରତର ବେଙ୍ଗାଲୁରରେ ରହୁଥିଲେ ।
ଜଙ୍ଗଲରେ ବସବାସ କରୁଥିବା ବନ୍ୟଜନ୍ତୁ ଓ ଆଦିବାସୀଙ୍କ ସମ୍ପର୍କରେ ଆସି ସେ ଶିକାର କରିବାକୁ ଇଛ୍ଛୁକ ହେଲେ ଓ ନିଜ ଶିକାର ସମୟର ରୋମାଞ୍ଚକାରୀ କାହାଣୀର ରଚନା ମଧ୍ୟ କରିଥିଲେ ।  ଜଙ୍ଗଲକୁ ନିରସ୍ତ୍ର ଓ ଏକାକୀ ଯାଇ ସେଠାରେ ଧ୍ୟାନ କରିବା ଓ ଜଙ୍ଗଲର ଅନାବିଳ ସୌନ୍ଦର୍ଯ୍ୟ ଉପଭୋଗ କରିବା ତାଙ୍କୁ ଭଲ ଲାଗୁଥିଲା । ଶିକାରୀ ଭାବେ ସେ ନରଖାଦକ ମହାବଳ ବାଘ ଓ କଲରା ପତରିଆ ବାଘମାନଙ୍କର ଶିକାର କରୁଥିଲେ ।  ମହୀଶୁରର ଭାଲୁ, ଗୁମ୍ମଲାପୁରର କଲରା ପତରିଆ ବାଘ, ୟେଲାଗିରି ପାହାଡର କଲରା ପତରିଆ ବାଘ, ଜୌଲାଗିରିର ବାଘୁଣୀ, ସେଗୁରର ବାଘ, ମୁନ୍ଦଚିପଲ୍ଲମର ବାଘ ଆଦି ତାଙ୍କ ଶିକାର ସମୟର କେତେକ କିର୍ତ୍ତୀମାନ। ୧୯୩୯ରୁ ୧୯୬୬ ମସିହାର ସରକାରୀ ଦସ୍ତାବିଜ ଅନୁସାରେ ସେ ୮ଟି ମଣିଷଖିଆ କଲରା ପତରିଆ ବାଘ (୭ଟି ପୁରୁଷ ବାଘ ଓ ୧ଟି ବାଘୁଣୀ) ଏବଂ ୭ଟି ମଣିଷଖିଆ ବାଘ (୫ଟି ପୁରୁଷ ଓ ଦୁଇଟି ବାଘୁଣୀ)ର ଶିକାର କରିଥିଲେ । ଲୋକଙ୍କ ବିଶ୍ୱାସରେ ସେ ୧୮ରୁ ଅଧିକ ମଣିଷଖିଆ କଲରାପତରିଆ ବାଘ ଓ ୧୫-୨୦ରୁ ଅଧିକ ମଣିଷଖିଆ ମହାବଳ ବାଘ ମାରିଛନ୍ତି । ସେ କେତେକ ବିନାଶକାରୀ ହାତୀଙ୍କର ମଧ୍ୟ ଶିକାର କରିଛନ୍ତି ।
ଅନ୍ୟାନ୍ୟ ରୁଚି
ଆଣ୍ଡର୍ସନଙ୍କ ଲେଖିବାର ଶୈଳୀ ବର୍ଣ୍ଣନାତ୍ମକ କିନ୍ତୁ ସାବଲୀଳ । ତାଙ୍କର ଲିଖିତ ବନ୍ୟଜନ୍ତୁଙ୍କ କାହାଣୀରେ ନରଭକ୍ଷୀ ବାଘଙ୍କ ଶିକାର, ଭାଲୁ, ହାତୀ, ବଣ ମଇଁଷି ଇତ୍ୟାଦିଙ୍କ ସହିତ ସାକ୍ଷାତର ପୁଂଖାନୁପୁଂଖ ବିବରଣୀ ରହିଛି । ଲୋକଙ୍କ ମଧ୍ୟରେ ଅପେକ୍ଷାକୃତ ଭାବେ ଅପରିଚିତ ବଳିଆ କୁକୁର, ଗଧିଆ ଓ ସାପମାନେ ମଧ୍ୟ ତାଙ୍କ ଗପଗୁଡିକରେ ସ୍ଥାନ ପାଇଛନ୍ତି । ଏହି ଜନ୍ତୁମାନଙ୍କର ପ୍ରକୃତି ଓ ବ୍ୟବହାର ସମ୍ପର୍କରେ ସେ ଅତି ସରଳ ଓ ସୁନ୍ଦର ଭାଷାରେ ଲେଖିଛନ୍ତି ।
ଆଣ୍ଡର୍ସନଙ୍କ ଲେଖାରୁ ସେହି ସମୟର ବନ୍ୟଜନ୍ତୁରେ ପରିପୂର୍ଣ୍ଣ ଜଙ୍ଗଲରେ ବସବାସ କରୁଥିବା ଜନଜାତିଙ୍କ କଷ୍ଟମୟ ଜୀବନ, ଜଙ୍ଗଲକୁ ଯିବାପାଇଁ ଥିବା କଚ୍ଚା ସଡକ, ଯୋଗାଯୋଗ ସ୍ଥାପନର ମାଧ୍ୟମ ଓ ପ୍ରାଥମିକ ସ୍ୱାସ୍ଥ୍ୟସେବାର ଅବସ୍ଥା ସମ୍ବନ୍ଧରେ ବହୁକିଛି ଜାଣିହେବ । ଜଙ୍ଗଲବାସୀ ଜନଜାତିଙ୍କ ଜୀବିକା ନିର୍ବାହ, ସେମାନଙ୍କ ଦୈନନ୍ଦିନ ଜୀବନ, ଅନ୍ଧବିଶ୍ୱାସ, ବିପଦପୂର୍ଣ୍ଣ ପରିସ୍ଥିତିରେ ସାହସ ଓ ବୁଦ୍ଧିମତା ଯୋଗୁଁ ଜୀବନ ରକ୍ଷାର କୌଶଳ ଆଦି ବିଷୟ ମଧ୍ୟ ତାଙ୍କ ଲିଖିତ ପୁସ୍ତକମାନଙ୍କରେ ବର୍ଣ୍ଣିତ ।
ଆଣ୍ଡର୍ସନଙ୍କର ଭାରତ, ଏହାର ଲୋକ ଓ ଭାରତର ପ୍ରାକୃତିକ ସମ୍ପଦ ପ୍ରତି ଗଭୀର ସ୍ନେହ ରହିଥିଲା । ଔଷଧୀୟ ବୃକ୍ଷ ଓ ଚେରମୂଳ ସେ ନିଜ ସହିତ ଏକ ବାକ୍ସରେ ଧରି ବୁଲୁଥିଲେ । ପାଶ୍ଚାତ୍ୟ ଡାକ୍ତରୀ ଔଷଧ ସେବନ କରିବାକୁ ସେ ଇଛ୍ଛୁକ ନଥିଲେ ଓ ୬୪ ବର୍ଷ ବୟସରେ କର୍କଟ ରୋଗରେ ପୀଡ଼ିତ ହୋଇ ୩୦ ଅଗଷ୍ଟ ୧୯୭୪ ଦିନ ପ୍ରାଣତ୍ୟାଗ କରିଥିଲେ ।  ଏହାର ଏକ ବ୍ୟତିକ୍ରମ ତାଙ୍କ ପୁସ୍ତକ “ନରଖାଦକ ଓ ଜଙ୍ଗଲି ହତ୍ୟାକାରୀ” (ଈଂରାଜୀରେ Man Eaters and Jungle Killers)ର କେମ୍ପେକେରାଇର ହତ୍ୟାକାରୀ ଅଧ୍ୟାୟରେ ଲେଖିଛନ୍ତି । ଶିକାର ପାଇଁ ଛକି ବସିଥିବା ବେଳେ ଏହି ବାଘଟି ମଞ୍ଚା ପର୍ଯ୍ୟନ୍ତ ଡେଇଁ ତାଙ୍କୁ ରାମ୍ପୁଡି ପକାଇଥିଲା । ସଂଭାବୀ ସଂକ୍ରମଣରୁ ବଞ୍ଚିବା ପାଇଁ ସେ ପେନିସିଲିନ୍ ଇଞ୍ଜେକ୍ସନ୍ ନେଇଥିଲେ ବୋଲି ଲେଖିଛନ୍ତି । ତାଙ୍କ ଶେଷ ପୁସ୍ତକ “ଆଗକାଳର ଜଙ୍ଗଲ” (ଈଂରାଜୀରେ Jungles Long Ago) ମରଣୋତ୍ତର ପ୍ରକାଶ ପାଇଥିଲା । ତାଙ୍କ ଲିଖିତ “ଉତ୍ସାହର ବହ୍ନି” (ଈଂରାଜୀରେ Fires of Passion) ଦକ୍ଷିଣ ଭାରତରେ ରହୁଥିବା ସ୍କଟ୍ ଲୋକମାନଙ୍କ ଅବସ୍ଥା ସମ୍ପର୍କରେ ବିବରଣୀ ।
ନିଜ ପୁସ୍ତକ “ଭାରତୀୟ ଜଙ୍ଗଲର କିଛି କାହାଣୀ” (ଈଂରାଜୀରେ Tales from the Indian Jungle)ର ଉପକ୍ରମରେ ଆଣ୍ଡର୍ସନ୍ କୁହନ୍ତି ଯେ – ତାଙ୍କୁ ଓ ଅନ୍ୟମାନଙ୍କୁ ଲାଗେ ଯେପରିକି ସେ ଜଙ୍ଗଲର ଏକ ଅଭିନ୍ନ ଅଂଶ । ଜଙ୍ଗଲ ତାଙ୍କ ଘର, ତାଙ୍କ ଜନ୍ମସ୍ଥାନ, ତାଙ୍କ ପାଇଁ ସ୍ୱର୍ଗ । ତାଙ୍କର ମୃତ୍ୟୁ ଏହିଠାରେ ହେଉ ଏବଂ ମୃତ୍ୟୁ ପରେ ମଧ୍ୟ ସେ ଏଠାରେ ରହିଥାନ୍ତୁ ।
ଜଙ୍ଗଲବାସୀଙ୍କ ସହିତ ସମ୍ପର୍କ
କେନ୍ନେଥ୍ ଆଣ୍ଡର୍ସନ୍ ବଣ ଜଙ୍ଗଲରେ ରହୁଥିବା ବିଭିନ୍ନ ଆଦିବାସୀଙ୍କ ସହିତ ମିଳିମିଶି କଥାବାର୍ତ୍ତା ହୋଇପାରୁଥିଲେ ଓ ସେମାନଙ୍କ ମଧ୍ୟରେ ପରିଚିତ ଥିଲେ । ତାଙ୍କ ବହିମାନଙ୍କରେ ପୁଜାରୀ ଜାତିର ବାଇରା, ଶିକାରୀ ରଙ୍ଗା ଓ ଶୋଳଗା ଜାତିର ରାଚେନ୍ ଆଦି ବନବାସୀଙ୍କ ବିଷୟ ଉଲ୍ଲିଖିତ । ତାଙ୍କର ବନ୍ଧୁ ହ୍ୟୁଗି ହେଲଷ୍ଟୋନ୍ ଜଙ୍ଗଲରେ ଏକ ବିରାଟ ବଗିଚାର ମାଲିକ ଥିଲେ । ପିଲାବେଳେ ଜଙ୍ଗଲରେ ବାରମ୍ବାର ଅସୁବିଧାରେ ପଡୁଥିବା ନିଜ ବନ୍ଧୁ ଏରିକ୍ ନ୍ୟୁକମ୍ବଙ୍କ ବିଷୟରେ ମଧ୍ୟ ସେ ଉଲ୍ଲେଖ କରିଛନ୍ତି ।
ଆଧାର
ଶ୍ରେଣୀ:ଲେଖକ
୧୦୩୮
୧୦୩୮ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୧୦୩୮ ଶ୍ରେଣୀ:ବଟ ତିଆରି ବର୍ଷ ଲେଖା
ଫାୟାରବେସ
ଫାୟାରବେସ ହେଉଛି ଏକ ମୋବାଇଲ ଏବଂ ୱେବ ଆପ ପ୍ରସ୍ତୁତି କରିବା ସେବା ଯାହା ୨୦୧୧ରୁ ଆରମ୍ଭ ହୋଇଥିଲା । କିନ୍ତୁ ୨୦୧୪ ମସିହା ମଇ ମାସରୁ ଏହାର ଦାଇତ୍ୱ ଗୁଗଲ ହାତକୁ ଆସିଛି ।
ଫାୟାରବେସ ଡାଟାବେଶ
ଏହା ଏକ ନୋ ଏସ କ୍ୟୁ ଏଲ ଡାଟାବେଶ ଭାଷା ଯାହାକୁ ବ୍ୟବହାର କରି, ବହୁତ ମାତ୍ରାରେ ତଥ୍ୟ ରଖି ହେବ । ଏହି ସେବାଟି ବର୍ତ୍ତମାନ ଗୁଗଲର ତତ୍ତ୍ୱବାଧାନରେ ପରିଚାଳିତ ହେଉ ଅଛି । କ୍ଲାଉଡ଼କୁ ନେଇ ଏହି ଡାଟାବେଶଟି ପରିଚାଳିତ ହେଉ ଥିବାରୁ ଏଥିରେ ହେଉଥିବା ପରିବର୍ତ୍ତନ, ତତ୍କ୍ଷଣାତ ଦୃଶ୍ୟମାନ ହୋଇଥାଏ । ଏହି ଫାୟାରବେସ ପୂର୍ବରୁ ଏକ ସ୍ୱାଧୀନ ସଂସ୍ଥା ଭାବେ ପରିଚାଲିତ ହେଉ ଥିଲା ।|
ନାରାୟଣ ଗୋସେଇଁ ମନ୍ଦିର
ସିଂହାପୁର ଯାତ୍ରା
ଯାଜପୁର ଜିଲ୍ଲା ବାରବାଟୀଠାରୁ ୪ କି.ମି ଦୂରେ ସିଂହାପୁର । ପ୍ରତିବର୍ଷ ପଣା ସଂକ୍ରାନ୍ତି ଦିନରେ ସେଠାରେ ଗୋଟିଏ ଯାତ୍ରା ଅନୁଷ୍ଠିତ ହୁଏ। ଯାହାକୁ ସମସ୍ତେ "ସିଂହାପୁର ଯାତ୍ରା" କୁହନ୍ତି। ଏହି ଯାତ୍ରା ଦେଖିବା ପାଇଁ ଦୂର ଦୁରାନ୍ତରୁ ଲୋକ ଆସିଥାନ୍ତି। ପଣାସଂକ୍ରାନ୍ତି ଦିନ ନାରାୟଣ ଠାକୁର ସେହି ଗ୍ରାମରେ ଥିବା ପୁଷ୍କରିଣୀ ମଧୁତୀର୍ଥରେ ୩୬୨ ଦିନ ରହିବା ପରେ  ବାହାରକୁ ୩ ଦିନ ପାଇଁ ବାହାର ନ୍ତି ।ସେହି ସମୟରେ ଭକ୍ତ ଓ ଭଗବାନଙ୍କ ଅପୂର୍ବ ମିଳନର ଦୃଶ୍ୟ ଦେଖିବାକୁ ମିଳେ। ଗୋସେଇଁ ପାଣିରୁ ବାହାରିବା ମାତ୍ରେ ଚତୁର୍ଦ୍ଦଶୀରେ ଶଙ୍ଖ ହୁଲହୁଳିରେ  କମ୍ପି ଉଠେ।
ପ୍ରାରମ୍ଭ ପୂଜାର୍ଚ୍ଚନା ପରେ ପୁନର୍ବାର ପୁଷ୍କରିଣୀ ମଧ୍ୟରେ ଜଳକେଳି କରାଯାଇ ନାରାୟଣ ଗୋସେଇଁଙ୍କୁ ଉତ୍ତରଦ୍ୱାରା ନିକଟରେ ପୂଜାର୍ଚ୍ଚନାକରାଯାଇ ମନ୍ଦିର ଭିତରକୁ ନିଆଯାଏ। ମନ୍ଦିର ଭିତରକୁ ପ୍ରବେଶ ପରେ ସିଂହାସନରେ ରୁଦ୍ଧ ଦ୍ୱାରାରେ  ରାଣୀ ପୁରୋହିତଙ୍କ ସହ ପୂଜା କରନ୍ତି। ତାପରେ ଗୋସେଇଁ  ଆଦିତ୍ୟ ନାରାୟଣ ବେଶରେ ମୁକ୍ତ ଦର୍ଶନ ଦିଅନ୍ତି।  ତିନି ଦିନ ହେଲାପରେ  ପୁଣି ମଧୁତୀର୍ଥ ପୁଷ୍କରିଣୀ ମଧ୍ୟକୁ ଚାଲିଯାଅନ୍ତି।
ଆଧାର
ଶ୍ରେଣୀ:ଯାଜପୁର ଜିଲ୍ଲାର ହିନ୍ଦୁ ମନ୍ଦିର
ଟାଇମୋଲୋଲ
ଟାଇମୋଲୋଲ (ଇଂରାଜୀ ଭାଷାରେ Timolol) ଏକ ଔଷଧ ଯାହା ପାଟିରେ ଦିଆଯାଏ ବା ଆଖି ଡ୍ରପ (eye drops) ଭାବରେ ଦିଆଯାଏ । ଆଖି ଭିତର ଚାପ (pressure inside the eye) ବଢ଼ୁଥିବା ରୋଗ ଯେପରିକି ଓକୁଲାର ହାଇପରଟେନସନ (ocular hypertension) ଓ ଗ୍ଲକୋମା ଭଳି ରୋଗମାନଙ୍କରେ ଦିଆଯାଏ । ଉଚ୍ଚ ରକ୍ତଚାପ ଓ ଆଞ୍ଜାଇନା (chest pain due to insufficient blood flow to the heart) ରୋଗ ଚିକିତ୍ସାରେ, ହୃଦ୍‌ଘାତର ଜଟିଳତା ଓ ଅଧକପାଳିର ପ୍ରତିରୋଧ ନିମନ୍ତେ ଏହା ପାଟିରେ ଦିଆଯାଏ ।
ଟାଇମୋଲୋଲ ଡ୍ରପର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିରେ ଜଳାପୋଡ଼ା ହୋଇପାରେ । ପାଟିରେ ଦିଆଯାଇଥିବା ଔଷଧ ଯୋଗୁ ଥକ୍କା ଅନୁଭବ, ଧୀର ହୃଦ୍ ଗତି (slow heart beat), ଗଲୁ ଓ ଅଣନିଶ୍ୱାସୀ (shortness of breath) ଆଦି ହୋଇପାରେ । ମଧୁମେହ ରୋଗରେ କମ୍ ରକ୍ତ ଶର୍କରାର ଲକ୍ଷଣ ଘୋଡ଼େଇ ଦିଏ । ଆଜ୍‌ମା, ହୃଦ୍‌ଘାତ ଓ ସିଓପିଡି ରୋଗ ଥିବା ଲୋକଙ୍କୁ ଏହି ଔଷଧ ଦେବାକୁ ସୁପାରିସ କରାଯାଏନାହିଁ । ଗର୍ଭସ୍ଥ ଶିଶୁ ପ୍ରତି ଏହାର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ଏହା ବିଟା ବ୍ଲକର (non-selective Beta blocker) ଶ୍ରେଣୀର ଏକ ଔଷଧ ।
ସନ ୧୯୬୮ରେ ଟାଇମୋଲୋଲ ପେଟେଣ୍ଟ ହେବାପରେ ସନ ୧୯୭୮ରେ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୫ମି:ଲି: ବୋତଲର ହୋଲସେଲ କ୍ରୟ ମୂଲ୍ୟ ପ୍ରାୟ ୦.୮୬ରୁ ୨.୨୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ୨୫ରୁ ୫୦ ଆମେରିକୀୟ ଡଲାର ।
ଆଧାର
ଶ୍ରେଣୀ:ଔଷଧ
ସି. ଏସ. ଲକ୍ଷ୍ମୀ
'''ସି. ଏସ. ଲକ୍ଷ୍ମୀ (ଜନ୍ମ ୧୯୪୪) ଜଣେ ଭାରତୀୟ ନାରୀବାଦୀ ଲେଖକ ଏବଂ ଭାରତରୁ ମହିଳା ଅଧ୍ୟୟନରେ ସ୍ୱାଧୀନ ଗବେଷକ ଅଟନ୍ତି । ସେ ଅମ୍ବାଇ''' ଛଦ୍ମ ନାମରେ ଲେଖନ୍ତି ।
ବ୍ୟକ୍ତିଗତ ଜୀବନ
ଲକ୍ଷ୍ମୀ ୧୯୪୪ ମସିହାରେ ତାମିଲନାଡୁର କୋଇମ୍ବାଟୋରରେ ଜନ୍ମଗ୍ରହଣ କରିଥିଲେ । ସେ ମୁମ୍ବାଇ ଏବଂ ବାଙ୍ଗାଲୋରରେ ବଡ ହୋଇଥିଲେ । ସେ ବାଙ୍ଗାଲୋର ୟୁନିଭରସିଟିରୁ ସ୍ନାତକୋତ୍ତର, ମାଡ୍ରାସ ଖ୍ରୀଷ୍ଟିଆନ କଲେଜରୁ ମାଷ୍ଟର ଅଫ୍ ଆର୍ଟ ଏବଂ ନୂଆଦିଲ୍ଲୀର ଜବାହରଲାଲ ନେହେରୁ ବିଶ୍ୱବିଦ୍ୟାଳୟରୁ ପିଏଚଡି ହାସଲ କରିଛନ୍ତି । ସେ ତାଙ୍କ ମା’ଙ୍କଠାରୁ ଅନେକ ପ୍ରେରଣା ଆଣିଛନ୍ତି ଯିଏ ତାଙ୍କୁ ଚେନ୍ନାଇରେ ପଢିବାକୁ କହିଥିଲେ । ୧୯୫୬ ମସିହାର ବିଫଳ ବିପ୍ଳବ ହେତୁ ହଙ୍ଗେରୀରୁ ପଳାୟନ କରୁଥିବା ଶରଣାର୍ଥୀମାନଙ୍କ ପ୍ରତି ତାଙ୍କର ସନ୍ଦର୍ଭ ଥିଲା । ଶିକ୍ଷା ସମାପ୍ତ କରିବା ପରେ ସେ ତାମିଲନାଡୁରେ ସ୍କୁଲ ଶିକ୍ଷକ ଏବଂ କଲେଜ ଅଧ୍ୟାପକ ଭାବରେ କାର୍ଯ୍ୟ କରିଥିଲେ । ସେ ଚଳଚ୍ଚିତ୍ର ନିର୍ମାତା ବିଷ୍ଣୁ ମଥୁରଙ୍କୁ ବିବାହ କରିଛନ୍ତି ଏବଂ ସେ ମୁମ୍ବାଇରେ ରୁହନ୍ତି ।
ଲେଖା ବୃତ୍ତି
1962 ମସିହାରେ ଯେତେବେଳେ ସେ କିଶୋର ଥିଲେ,, ଲକ୍ଷ୍ମୀ ନିଜର ପ୍ରଥମ କାର୍ଯ୍ୟ ନନ୍ଦିମଲାଇ ଚାରାଲାଲା (ନନ୍ଦୀ ପାହାଡରେ) ପ୍ରକାଶ କରିଥିଲେ । ପରେ ୧୯୬୬ ମସିହାରେ ତାମିଲ ଉପନ୍ୟାସ ଆନ୍ଧି ମାଲାଇ (ଦ୍ୱିପ୍ରହର) ପ୍ରକାଶ କରିଥିଲେ । ଏହି ଉପନ୍ୟାସ "କଲାଇମଗଲ ନାରାୟଣସ୍ୱାମୀ ଆୟର" ପୁରସ୍କାର ପାଇଥିଲା । ସାହିତ୍ୟ ପତ୍ରିକା କାନାୟାଜିରେ ପ୍ରକାଶିତ କ୍ଷୁଦ୍ର କାହାଣୀ ସିରାଗୁକାଲ ମୁରିୟମ୍ (ଡେଣା ଭାଙ୍ଗିଯିବ) (୧୯୬୭) ପାଇଁ ସେ ସମାଲୋଚିତ ହୋଇଥିଲେ । ଏହି କାହାଣୀ ପରେ ୧୯୭୬ ମସିହାରେ ସମାନ ନାମରେ କ୍ଷୁଦ୍ରଗଳ୍ପ ସଂଗ୍ରହର ଏକ ଅଂଶ ଭାବରେ ପୁସ୍ତକ ଆକାରରେ ପ୍ରକାଶିତ ହୋଇଥିଲା । ସେହି ବର୍ଷ ତାମିଲ ମହିଳା ଲେଖକଙ୍କ କାର୍ଯ୍ୟ ଅଧ୍ୟୟନ ପାଇଁ ତାଙ୍କୁ ଦୁଇ ବର୍ଷର ଫେଲୋସିପ୍ ପ୍ରଦାନ କରାଯାଇଥିଲା । ତାଙ୍କର ଗବେଷଣା କାର୍ଯ୍ୟ ୧୯୮୪ ମସିହାରେ ଦି ଫେସ୍ ବିହାଈଣ୍ଡ ଦି ମାସ୍କ (ଆଡଭେଣ୍ଟ ବୁକ୍) ଭାବରେ ପ୍ରକାଶିତ ହୋଇଥିଲା । ୧୯୮୮ ମସିହାରେ, ତାଙ୍କର ଦ୍ୱିତୀୟ ତାମିଲ କ୍ଷୁଦ୍ରଗଳ୍ପ ସଂଗ୍ରହ ଭେତିନ୍ ମୁଲାଇଏଲ୍ ଅରୁ ସମାୟାଲାଇ (ଘରର କୋଣରେ ଥିବା ଏକ ରୋଷେଇ ଘର) ପ୍ରକାଶିତ ହୋଇଥିଲା । ଏହା ଏକ ପ୍ରମୁଖ କ୍ଷୁଦ୍ରଗଳ୍ପ ଲେଖକ ଭାବରେ ତାଙ୍କର ପ୍ରତିଷ୍ଠା ପ୍ରତିଷ୍ଠିତ ହୋଇଥିଲା ​​। ତାଙ୍କର କାର୍ଯ୍ୟ ନାରୀବାଦ, ସବିଶେଷ ଆଖି ଏବଂ ବିଡ଼ମ୍ବନାଦ୍ୱାରା ବର୍ଣ୍ଣିତ   ତାଙ୍କର କିଛି କାର୍ଯ୍ୟ - ଏ ପର୍ପଲ ସୀ (୧୯୯୨) ଏବଂ ଇନ୍ ଏ ଫରେଷ୍ଟ, ଏ ଡୀଅର (୨୦୦୬) - ଲକ୍ଷ୍ମୀ ହୋଲମଷ୍ଟ୍ରୋମଙ୍କଦ୍ୱାରା ଇଂରାଜୀରେ ଅନୁବାଦ କରାଯାଇଥିଲା । ତାମିଲ ସାହିତ୍ୟରେ ତାଙ୍କର ଅବଦାନ ପାଇଁ ସେ କାନାଡା ଭିତ୍ତିକ ତାମିଲ ସାହିତ୍ୟ ଉଦ୍ୟାନଦ୍ୱାରା ପୁରସ୍କୃତ ହୋଇଥିବା ୨୦୦୮ ମସିହାର ଆଇୟାଲ ବିରୁଧୁ (ଲାଇଫ୍ ଟାଇମ୍ ଆଚିଭମେଣ୍ଟ ଆୱାର୍ଡ) ପାଇଥିଲେ ।  ୨୦୨୧ ମସିହାରେ ସେ ସିଭାପୁକ୍ କାଜୁଟୁ ଟାନ୍ ଓରୁ ପାକ୍କାଇପ୍ ପରଭା କ୍ଷୁଦ୍ର ଗଳ୍ପ ସଂଗ୍ରହ ପାଇଁ ଭାରତର ସର୍ବୋଚ୍ଚ ସାହିତ୍ୟିକ ସମ୍ମାନ ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ଏକାଡେମିକ୍ କ୍ୟାରିଅର୍
ଲକ୍ଷ୍ମୀ ତିରିଶ ବର୍ଷରୁ ଅଧିକ ସମୟ ଧରି ମହିଳା ଅଧ୍ୟୟନ କ୍ଷେତ୍ରରେ ଜଣେ ସ୍ୱାଧୀନ ଗବେଷକ ରହିଛନ୍ତି । ସେ ନିଜର ପ୍ରକୃତ ନାମ (ଡଃ.ସି. ଏସ. ଲକ୍ଷ୍ମୀ) ଭାବରେ ପ୍ରକାଶନ ପାଇଁ, ସେ ଅମ୍ବାଇର କଲମ ନାମ ବ୍ୟବହାର କରି ହିନ୍ଦୁ ଏବଂ ଦି ଟାଇମ୍ସ ଅଫ୍ ଇଣ୍ଡିଆ ଭଳି ଖବରକାଗଜରେ ତଥା ଅର୍ଥନୈତିକ ଏବଂ ରାଜନୈତିକ ସାପ୍ତାହିକ ପତ୍ରିକାରେ ପ୍ରକାଶ କରିଥିଲେ । ୧୯୯୨ ମସିହାରେ, ସେ ଚିକାଗୋ ବିଶ୍ୱବିଦ୍ୟାଳୟର ସଂସ୍କୃତି ଏବଂ ଚେତନା ବିଶ୍ୱବିଦ୍ୟାଳୟର ଜଣେ ଭ୍ରମଣକାରୀ ସାଥୀ ଥିଲେ । ସେ ରୋଜା ମୁଥିଆ ଚେତିଆରଙ୍କ ପୁସ୍ତକ ଏବଂ ଅନ୍ୟାନ୍ୟ ପ୍ରକାଶିତ ସାମଗ୍ରୀ ହାସଲ କରିବାକୁ ବିଶ୍ୱବିଦ୍ୟାଳୟକୁ ପ୍ରବର୍ତ୍ତାଇ ରୋଜା ମୁଥିଆ ରିସର୍ଚ୍ଚ ଲାଇବ୍ରେରୀ (RMRL) ପ୍ରତିଷ୍ଠା କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ ।  ସେ ଭାରତୀୟ ଇତିହାସ ଅନୁସନ୍ଧାନ ପରିଷଦରେ ଜଣେ ଅନୁସନ୍ଧାନ ଅଧିକାରୀ ଏବଂ ନୂଆଦିଲ୍ଲୀରେ ଜଣେ କଲେଜ ଅଧ୍ୟାପକ ଭାବରେ କାର୍ଯ୍ୟ କରିଛନ୍ତି । ତାଙ୍କର ରଚନା ସେଭେନ ସୀ ଏବଂ ସେଭେନ ମାଉଣ୍ଟେନର ଦୁଇଟି ଭଲ୍ୟୁମ୍ ଭାବରେ ପ୍ରକାଶିତ ହୋଇଛି । ପ୍ରଥମ ଭଲ୍ୟୁମ୍, ସିଙ୍ଗର ଆଣ୍ଡ ଦି ସଙ୍ଗ୍ (୨୦୦୦), ମହିଳା ସଂଗୀତଜ୍ଞମାନଙ୍କ ସହ ସାକ୍ଷାତକାରର ସଂଗ୍ରହ ଏବଂ ଦ୍ୱିତୀୟ ଭଲ୍ୟୁମ୍, ମୀରର୍ ଆଣ୍ଡ ଗେଷ୍ଚର (୨୦୦୩), ମହିଳା ନୃତ୍ୟଶିଳ୍ପୀମାନଙ୍କ ସହ ସାକ୍ଷାତକାରର ସଂଗ୍ରହ ଅଟେ ।  ୧୯୮୮ ମସିହାରେ, ଲକ୍ଷ୍ମୀ ମହିଳା ଲେଖକ ଏବଂ କଳାକାରଙ୍କ କାର୍ଯ୍ୟକୁ ଦଲିଲ ଏବଂ ଅଭିଲେଖାଗାର ପାଇଁ ଏକ (ଏନଜିଓ) ସ୍ପାରୋ ପ୍ରତିଷ୍ଠା କରିଥିଲେ । ସ୍ପାରୋ ମହିଳା କଳାକାର ଏବଂ ଲେଖକମାନଙ୍କ ଉପରେ ଅନେକ ପୁସ୍ତକ ପ୍ରକାଶ କରିଛନ୍ତି । ୨୦୦୯ ସୁଦ୍ଧା, ସେ ସଂଗଠନର ନିର୍ଦ୍ଦେଶକ ତଥା ଏହାର ଟ୍ରଷ୍ଟି ବୋର୍ଡର ସଦସ୍ୟ ଭାବରେ ଅବ୍ୟାହତ ରହିଛନ୍ତି । ସେ ମିଚିଗାନ୍ ୟୁନିଭରସିଟିର ଗ୍ଲୋବାଲ୍ ଫେମିନିଜିମ୍ ପ୍ରୋଜେକ୍ଟର ବର୍ତ୍ତମାନର ସଦସ୍ୟ ଅଟନ୍ତି । ସେ ନିଜକୁ ଜଣେ "ନାରୀବାଦୀ ଯିଏ ଆପୋଷ ବୁଝାମଣା ବିନା ବଞ୍ଚିଛନ୍ତି" ଭାବରେ ବିବେଚନା କରନ୍ତି ।
ଆଧାର
ଶ୍ରେଣୀ:୧୯୪୪ ଜନ୍ମ ଶ୍ରେଣୀ:ଭାରତୀୟ ନାରୀବାଦୀ ଶ୍ରେଣୀ:ଭାରତୀୟ ଲେଖିକା
ମଙ୍ଗଳଯାନ-୨
ମାର୍ସ ଅର୍ବିଟର୍ ମିଶନ୍ ୨ (ମମ୍ ୨)କୁ ମଧ୍ୟ ମଙ୍ଗଳଯାନ ୨ ("ମଙ୍ଗଳ ଯାନ", ସଂସ୍କୃତରୁ ମଙ୍ଗଳମାନେ ମଙ୍ଗଳ ଗ୍ରହ ଏବଂ ଯାନମାନେ ଗାଡ଼ି) କୁହାଯାଇଥାଏ । ମଙ୍ଗଳଯାନ ୨ ହେଉଛି ଭାରତ ର ଦ୍ୱିତୀୟ ମଙ୍ଗଳ ଗ୍ରହ ଉଦ୍ଦେଶ୍ୟରେ ୨୦୨୨-୨୦୨୩ ମସିହା ମଧ୍ୟରେ ହେବାକୁ ଯାଉଥିବା ମିଶନ । ଏହି ଥର ଯାନଟି ମଙ୍ଗଳ ଗ୍ରହର ଆହୁରି ପାଖକୁ ଯାଇ ଛବି ଉତ୍ତୋଳନ କରିବାକୁ ଚେଷ୍ଟା କରିବ ।
ଇତିହାସ
ମଙ୍ଗଳ ଗ୍ରହର କକ୍ଷପଥରେ ସଫଳତାର ସହ ପ୍ରଥମ ମଙ୍ଗଳଯାନ ର ପ୍ରବେଶ ପରେ ଇସ୍ରୋ ୨୮ ଅକ୍ଟୋବର ୨୦୧୪ରେ ଦ୍ୱିତୀୟ ମଙ୍ଗଳଯାନ ପ୍ରକଳ୍ପ ବିଷୟରେ ଘୋଷଣା କରିଥିଲା । ଉତକ୍ଷେପଣରେ ସାହାଯ୍ୟ କରିବାକୁ ଜିଏସଏଲଭି ଏମକେ ୩ ରକେଟ ବ୍ୟବହାର କରାଯିବ, ଏହି ରକେଟ ପ୍ରଥମ ଥର ୫ ଜୁନ ୨୦୧୭ରେ ଉତକ୍ଷେପିତ ହୋଇଥିଲା । ୨୦୨୨-୨୩ରେ ହେବାକୁ ଥିବା ଏହି ମିଶନ ଆଗରୁ ଏହି ରକେଟଟି ଚନ୍ଦ୍ରାୟନ ୨ ପାଇଁ ମଧ୍ୟ ଉପଯୋଗ ହେବ ।
ଜାନୁୟାରୀ ୨୦୧୬ ମସିହାରେ ଭାରତ ଏବଂ ଫ୍ରାନ୍ସ ମିଶିକରି ମଙ୍ଗଳଯାନ ୨ କରିବେ ବୋଲି ଏକ ଚୁକ୍ତିନାମାରେ ହସ୍ତାକ୍ଷର କରିଥିଲେ, କିନ୍ତୁ ଏପ୍ରିଲ ୨୦୧୮ ସୁଧା ଭାରତ, ଫ୍ରାନ୍ସକୁ ଏହି ପ୍ରକଳ୍ପରେ ଏପର୍ଯ୍ୟନ୍ତ ସାମିଲ କରିବାକୁ ନାହିଁ । ୨୦୧୭ ମସିହାର ଆର୍ଥିକ ବଜେଟରେ ଏହି ମିଶନ ପାଇଁ ଭାରତୀୟ ସରକାର ଅର୍ଥ ବିନିମୟ କରିବେ ବୋଲି ଘୋଷଣା କରିଛନ୍ତି । ଏବେ ସୁଧା ଇସ୍ରୋ ବୈଜ୍ଞାନିକମାନେ କିଭଳି ଯନ୍ତ୍ର (କେବଳ ମଙ୍ଗଳ ଗ୍ରହର ମାଧ୍ୟାକର୍ଷଣୀୟ କକ୍ଷରେ ରହି ପରିକ୍ରମଣ କରିବ କିମ୍ବା ଗୋଟିଏ ଜାଗାରେ ତଳକୁ ଓଲ୍ହାଇ ପଡ଼ି ସେଠି ରହିଯିବ କିମ୍ବା ତଳକୁ ଓଲ୍ହାଇ ସେଠିକାର ମାଟିରେ ବୁଲି ବୁଲି ତଥ୍ୟ ସଂଗ୍ରହ କରି ପଠେଇବ) ମଙ୍ଗଳ ଗ୍ରହକୁ ପଠାଇବେ ସେଥିପ୍ରତି ଗବେଷଣା ଚାଲୁରଖିଛନ୍ତି ।
ବିକାଶ
ଯାନ୍ତ୍ରିକ ମଡେଲ ଏବଂ ବାୟୁହୀନ ପରୀକ୍ଷା ସମାପ୍ତ ହୋଇଗଲାଣି ।
ଆଧାର
ଶ୍ରେଣୀ:ଭାରତୀୟ ମହାକାଶ ଅଭିଯାନ‎
ଏଲ୍‌ଗୋଅସରସ
(Algoasaurus;; "Algoa Bay reptile") ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଆଫ୍ରିକାରୁ ମିଳିଥିଲା ।
ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
ବାହାର ଲିଙ୍କ
ଶ୍ରେଣୀ:ଡାଇନୋସର ଶ୍ରେଣୀ:କ୍ରେଟାସିଅସ ଡାଇନୋସର ଶ୍ରେଣୀ:ଜୁରାସିକ ଡାଇନୋସର ଶ୍ରେଣୀ:ଆଫ୍ରିକୀୟ ଡାଇନୋସର ଶ୍ରେଣୀ:Check dino
ସମୁଦ୍ର
ସମୁଦ୍ର ହେଉଛି ଲୁଣିଆ ପାଣିର ସମନ୍ୱୟ, ଯାହାକି ସ୍ଥଳଭାଗଦ୍ୱାରା ସମ୍ପୂର୍ଣ୍ଣ ଭାବେ କିମ୍ବା ଆଂଶିକ ଭାବେ ଆବଦ୍ଧ ହୋଇଥାଏ । ପୃଥିବୀର ପାଣିପାଗ, ଅଙ୍ଗାରକ ଚକ୍ର, ଯବକ୍ଷାରଯାନ ଓ ଜଳ ଚକ୍ରକୁ ସନ୍ତୁଳିତ ରଖିବାରେ ସମୁଦ୍ରର ଭୂମିକା ରାହିଅଛି । ପୃଥିବୀର ଏହି ସମୁଦ୍ରକୁ ପାଞ୍ଚଟି ମହାସାଗରରେ ବିଭକ୍ତ କରାଯାଇଛି । ସେଗୁଡିକ ହେଉଛି, ପ୍ରଶାନ୍ତ ମହାସାଗର, ଭାରତ ମହାସାଗର, ଆଟ୍‌ଲାଣ୍ଟିକ ମହାସାଗର, ଆରବ ମହାସାଗର, ଦକ୍ଷିଣ ମହାସାଗର ।
ବର୍ତ୍ତମାନର ସମୟରେ, ପୃଥିବୀର ଉପର ଅଧା ଅଂଶ ପ୍ରାୟ ସମାନ ଭାବରେ ସ୍ଥଳ ଭାଗ ଏବଂ ଜଳ ଭାଗ ମଧ୍ୟରେ ବିଭକ୍ତ ହୋଇ ରହି ଅଛି (୨:୩ ଅନୁପାତ) । କିନ୍ତୁ ଦକ୍ଷିଣରେ ଥିବା ଅଧା ଅଂଶ ସମୁଦ୍ରରେ ପୂର୍ଣ୍ଣ ହୋଇରହିଛି ।
ମଣିଷ ଜୀବନରେ ସମୁଦ୍ରର ଭୂମିକା ବହୁତ ଗୁରୁତ୍ୱପୂର୍ଣ୍ଣ ଅଟେ । ବାଣିଜ୍ୟ, ଯାତାୟତ, ସାମୁଦ୍ରିକ ଶକ୍ତି ଇତ୍ୟାଦିରେ ସମୁଦ୍ରର ଭୂମିକା ବହୁତ ଗୁରୁତ୍ୱ ପୂର୍ଣ୍ଣ ।
ବସ୍ତୁତତ୍ତ୍ୱ
ବର୍ତ୍ତମାନ ପର୍ଯନ୍ତ ଅବିଷ୍କାର ହୋଇଥିବା ଗ୍ରହମାନଙ୍କ ମଧ୍ୟରୁ, ପୃଥିବୀ ଏକମାତ୍ର ଗ୍ରହ ଯେଉଁଠାରେ ସମୁଦ୍ର ଥିବାର ସଙ୍କେତ ମିଳି ଅଛି । ପୃଥିବୀର ଏହି ସମୁଦ୍ର କେଉଁଠାରୁ ଅସିଛି ତାହା ଆଜି ପର୍ଯ୍ୟନ୍ତ ଏକ ବଡ଼ ରହସ୍ୟ, କିନ୍ତୁ ମହାକାଶରୁ ପୃଥିବୀ ଏକ କାଚବାଟି ପାରି ଦେଖାଯାଏ । ପୃଥିବୀର ୧,୩୩୫,୦୦୦,୦୦୦ ଘନକିଲୋମିଟର ଅଧିକାର କାରିଥିବା ସମୁଦ୍ର, ପୃଥିବୀର ସମୁଦାୟ ଜଳର ୯୭ ପ୍ରତିଶତ ଅଟେ ଏବଂ ସମଗ୍ର ପୃଥିବୀର ୭୦ ପ୍ରତିଶତରୁ ଅଧିକ ଏହି ସମୁଦ୍ରଦ୍ୱାରା ଘୋଡ଼ାଇ ହୋଇ ରହିଛି ।
ସମୁଦ୍ର ଜଳ
ସମୁଦ୍ର ଜଳ ବହୁତ ଲୁଣିଆ, କିନ୍ତୁ ଏହି ଲବଣାଂଶ ସବୁ ସ୍ଥାନରେ ସମାନ ନୁହେଁ । ସମୁଦ୍ର ଜଳରେ ଥିବା ଏହି ଲବଣାଂଶ ମୁଖ୍ୟତଃ ଏହା ମଧ୍ୟକୁ ପ୍ରବାହିତ ହେଉଥିବା ନଦୀ ଗୁଡ଼ିକରୁ ଆସିଥାଏ । ସମୁଦ୍ର ଜଳରେ ସୋଡିୟମ ଏବଂ କ୍ଲୋରାଇଡ଼ର ମାତ୍ର ୮୫ ପ୍ରତିଶତ ଅଟେ । ଅନ୍ୟ ଦ୍ରବୀଭୂତ ପଦାର୍ଥଗୁଡ଼ିକ ମଧ୍ୟରୁ ଧାତବ ଅୟନ ଯଥା ମଗ୍ନେଶୀୟମ, କଲେସିୟମ, ସଲ୍ଫଏଟ, କାର୍ବୋନେଟ ଅନ୍ୟତମ । ସମୁଦ୍ର ଜଳ ଶରୀର ପକ୍ଷେ କ୍ଷତିକାରକ ନ ହେଲେ ମଧ୍ୟ ଏହା ପାନୀୟ ଯୋଗ୍ୟ ନୁହେଁ । ଏହି ଜଳ ସିଧା ସଳଖ ଭାବେ କୌଣସି ଚାଷ କାମରେ ମଧ୍ୟ ବ୍ୟବହାର କରିହେବ ନାହିଁ ।
ସମୁଦ୍ର ଜଳରେ ଏହି ଲବନାଂଶର ଭିନ୍ନତା ଭିନ୍ନ ଭିନ୍ନ କାରଣରୁ ଆସିଥାଏ । ଉଦାହରଣ ସ୍ୱରୂପ ଏହା ମଧ୍ୟକୁ ପ୍ରବାହିତ ହେଉଥିବା ନଦୀ, ସବୁ ସମୟରେ ତରଳୁଥିବ ବରଫ, ସମୁଦ୍ର ମଧ୍ୟରେ ପ୍ରବାହିତ ହେଉଥିବା ବୈଦ୍ୟୁତିକ ଶକ୍ତି ଇତ୍ୟାଦି । ଯାହାସବୁକି ତାପମାତ୍ରା, ପବନର ସ୍ରୋତ ଏବଂ ସମୁଦ୍ରର ଢେଉ ଯୋଗୁଁ ପ୍ରଭାବିତ ହୋଇଥାଏ ।
ସମୁଦ୍ରର ତାପମାତ୍ରା ମୁଖ୍ୟତଃ ସୂର୍ଯ୍ୟକିରଣ ଉପରେ ନିର୍ଭର କରିଥାଏ । ଯେତେ ପରିମାଣର ସୂର୍ଯ୍ୟକିରଣ ସମୁଦ୍ର ନେଇଥାଏ ସେହି ଅନୁସାରେ ଏହାର ତାପମାତ୍ରାର ପରିବର୍ତ୍ତନ ହୋଇଥାଏ ।
ସମୁଦ୍ର ଢେଉ
ସମୁଦ୍ରରେ ସୃଷ୍ଟି ହୋଇଥିବା ତରଙ୍ଗମାନଙ୍କ ଯୋଗୁଁ ସମୁଦ୍ରରେ ଢେଉ ଅର୍ଥାତ ଲହରୀର ସୃଷ୍ଟି ହୋଇଥାଏ । ଏହି ତରଙ୍ଗଗୁଡ଼ିକ ମୁଖ୍ୟତଃ ସମୁଦ୍ର ଉପରେ ପ୍ରବାହିତ ହେଉଥିବା ପବନ ଏବଂ ସମୁଦ୍ରର ଜଳସ୍ତର ମଧ୍ୟରେ ସୃଷ୍ଟି ହେଉଥିବା ଘର୍ଷଣ ଶକ୍ତିରୁ ଜାତ ହୋଇଥାଏ ।
ସୁନାମୀ ଏକ ପ୍ରାକୃତିକ ଢେଉ ଯାହାକି ସମୁଦ୍ର ମଧ୍ୟରେ ଭୂମିକମ୍ପ ଯୋଗୁଁ ସୃଷ୍ଟି ହୋଇଥାଏ । ଏହି ଘଟଣାଗୁଡ଼ିକ କିଛି ସମୟପାଇଁ ସମୁଦ୍ରସ୍ଥରକୁ ଉପରକୁ କିମ୍ବା ତଳକୁ କରିଦେଇଥାନ୍ତି ।
ସମୁଦ୍ର କୂଳ
ଯେଉଁଠି ସମୁଦ୍ର ଏବଂ ସ୍ଥଳଭାଗ ଏକାଠି ହୋଇଥାନ୍ତି, ତାହାକୁ ସମୁଦ୍ରକୂଳ ବୋଲି କୁହାଯାଏ ।
ଜଳଚକ୍ର
ଜଳଚକ୍ରକୁ ସୁଚାର ରୂପରେ ଚଳାଇବାରେ ସମୁଦ୍ରର ଭୂମିକା ବହୁତ ଗୁରୁତ୍ୱପୂର୍ଣ୍ଣ ଅଟେ । ସମୁଦ୍ର ଜଳ ସୂର୍ଯ୍ୟକିରଣରେ ବାଷ୍ପୀଭୂତ ହୋଇ, ଉପରକୁ ଯାଇଥାଏ । ଏହି ବାଷ୍ପ ଉପରେ ଘନୀଭୂତ ହୋଇ ମେଘର ସୃଷ୍ଟି କରି ଥାଏ । ଏହି ମେଘ ପରବର୍ତ୍ତୀ ସମୟରେ ବର୍ଷାର ରୂପ ନେଇ ପୃଥିବୀ ପୃଷ୍ଟକୁ ଫେରି ଆସିଥାଏ । ଏହି ଚକ୍ରକୁ ଜଳଚକ୍ର ବୋଲି ମଧ୍ୟ କୁହା ଯାଏ ।
ମଣିଷ ଓ ସମୁଦ୍ର
ମାନବ ଇତିହାସରେ ସମୁଦ୍ରର ଭୂମିକା ବହୁତ ଗୁରୁତ୍ୱ ପୂର୍ଣ୍ଣ । ପୁରାତନ କାଳରେ ମଣିଷ ଗୋଟିଏ ଦେଶରୁ ଅନ୍ୟ ଦେଶକୁ ଯିବାପାଇଁ ସମୁଦ୍ରର ବ୍ୟବହାର କରୁଥିଲେ । ଓଡ଼ିଶାର ବଣିକମାନେ ଜାଭା, ସୁମାତ୍ରା ଅଦି ଦ୍ୱୀପକୁ ଯାଇ ବ୍ୟବସାୟ ବାଣିଜ୍ୟ କରିବା କଥା ପୁରାଣରେ ଲେଖା ଅଛି ।
ବାଣିଜ୍ୟ
ମାନବ ଇତିହାସର ପ୍ରଥମ ଅଧ୍ୟାୟରୁ ଜଳପଥରେ ବାଣିଜ୍ୟ ଏକ ସାଧାରଣ କଥା ବୋଲି ରହିଆସିଅଛି । ଏହି ଜଳପଥ ପ୍ରାଚୀନ ସମୟରେ ଭାରତକୁ ଜାଭା, ସୁମାତ୍ରା ଭଳି ସୁଦୂର ଦ୍ୱୀପ ମାନଙ୍କ ସହ ସଂଯୁକ୍ତ କରୁଥିଲା । ଏହି ଜଳ ପଥ ଦେଇ, ଉତ୍କଳର ବଣିକମାନେ ସେହିସବୁ ଦେଶଗୁଡିକ ସାଙ୍ଗରେ ବ୍ୟବସାୟ ବାଣିଜ୍ୟ କରୁଥିଲେ ।
ବର୍ତ୍ତମାନ ପ୍ରଚୁର ପରିମାଣର ସାମଗ୍ରୀ ଏହି ସମୁଦ୍ର ଦେଇ, ଅନ୍ୟ ଦେଶମାନଙ୍କ ସହ ଆଦାନ ପ୍ରଦାନ ହେଉଅଛି । ଆକାଶପଥରେ ବୃହତକାୟ ସାମଗ୍ରୀ ନେବା ବିପଦ ସଂକୁଳ ହେଉଥିବାରୁ ବ୍ୟବସାୟୀମାନେ ଜଳୀୟ ମାର୍ଗର ବ୍ୟବହାର କରିଥାନ୍ତି । ଆଜି ସମୟରେ ଏହି ଜଳପଥରେ ପ୍ରତିବର୍ଷ $୪୦ ହଜାର କୋଟିର ବ୍ୟବସାୟ ହେଉଅଛି ।
ସାମୁଦ୍ରିକ କ୍ରୀଡ଼ା
ଆଜିକାଲି ସାମୁଦ୍ରିକ କ୍ରୀଡା ଯୁବପୀଢିଙ୍କ ଏକ ମନ ପସନ୍ଦର କାମ ହୋଇ ଗଲାଣି । ଯୁବପିଢି ଏହି ସମୁଦ୍ରରେ ମାଛ ଧରିବାଠାରୁ ଆରମ୍ଭ କରି, ପାୱର ବୋଟିଙ୍ଗ ଭଳି ଭିନ୍ନ ଭିନ୍ନ କୌତୁହଳ ପୂର୍ଣ୍ଣ କାମଗୁଡ଼ିକ କରୁଛନ୍ତି । ସମୁଦ୍ରରେ ପହଁରିକି ସମୁଦ୍ର ଭିତରେ ଥିବା ଜିନିଷ ମାନଙ୍କ ବିଷୟରେ ଜାଣିବା ଅଧିକାଂଶଙ୍କ ହବି ହୋଇଗଲାଣି ।
ସାମୁଦ୍ରିକ ଶକ୍ତି
ସମୁଦ୍ର ହେଉଛି ଅସରନ୍ତି ଶକ୍ତିର ଏକ ଭଣ୍ଡାର । ଏହି ଶକ୍ତି ମୁଖ୍ୟତଃ ଜୁଆର, ଭଟ୍ଟା ଏବଂ ସମୁଦ୍ରର ଢେଉ ଯୋଗୁଁ ଉତ୍ପନ୍ନ ହୋଇ ଥାଏ । ନବୀକରଣ ଯୋଗ୍ୟ ଶକ୍ତି ହୋଇଥିବାରୁ, ଭବିଷ୍ୟତର ଶକ୍ତି ଜନିତ ସମସ୍ୟାର ସମାଧାନ କରିବାରେ ସମୁଦ୍ର ଏକ ମୁଖ୍ୟ ଭୂମିକା ଗ୍ରହଣ କରିବାର ସମ୍ଭାବନା ରହିଛି ।
ବାହାର ଲିଙ୍କ
ଶ୍ରେଣୀ:ପରିବେଶ ଶ୍ରେଣୀ:ପ୍ରକୃତି
ଡାଲି
ଡାଲି (दाल ଦାଲ (Dāl), दाल ଦାଲ, ডাল ଦାଲ, ಬೇಳೆ ବେଳେ (Bēḷe),, ଦାଲ (Dāl), ପାରିପ୍ପୁ (Parippu), डाळ ଦାଲ (Ḍāḷ), ଡାଲି ଡାଲି, பருப்பு ପାରିପ୍ପୁ (Parippu), పప్పు ପାପ୍ପୁ (Pappu), ଦାଲ (Dāl), دال, ଗୁଜରାଟୀ: દાળ, ਦਾਲ਼ ଦାଲ (Dāl) ଡାଲମା ଆଦି ତରକାରୀ ରନ୍ଧାରେ ବ୍ୟବହୃତ ଏକ ଶସ୍ୟ । ଚୋପାରୁ ବାହାର କରାଯାଇଥିବା ଡାଲିକୁ ତରକାରି କରିବାରେ ବ୍ୟବହାର କରାଯାଇଥାଏ ।
ଆହୁରି ଦେଖନ୍ତୁ
ଶ୍ରେଣୀ:ଭାରତୀୟ ଖାଦ୍ୟ ଶ୍ରେଣୀ:ଭାରତୀୟ ଖାଦ୍ୟ ଶ୍ରେଣୀ:ଓଡ଼ିଆ ରାନ୍ଧଣା ଶ୍ରେଣୀ:ଡାଲିଜାତୀୟ ଖାଦ୍ୟ
ପଞ୍ଚରତ୍ନ ଶିବ ମନ୍ଦିର
ପଞ୍ଚରତ୍ନ ଶିବ ମନ୍ଦିର, ବଙ୍ଗଳାଦେଶରେ ଥିବା ଏକ ହିନ୍ଦୁ ମନ୍ଦିର । ଏହି ମନ୍ଦରଟି ଭୁବନେଶ୍ୱର ଶିବ ମନ୍ଦିର ଭାବରେ ମଧ୍ୟ ପ୍ରସିଦ୍ଧ । ଏହି ମନ୍ଦିରଟି ରାଜସାହି ଜିଲ୍ଲାର ପୁଥିଆଠାରେ ଅବସ୍ଥିତ । ଏହି ମନ୍ଦିରଟି ପୁଥିଆରେ ଥିବା ମନ୍ଦିର ପରିସର ଭିତରେ ଅବସ୍ଥିତ । ଏହି ଐତିହାସିକ ତୀର୍ଥ ସ୍ଥାନଟି ପାଖରେ ଶିବ ନାମକ ଏକ ହ୍ରଦ ରହିଛି । ଏହି ମନ୍ଦିରର ଉପର ଭାଗ ଗମ୍ବୁଜ ଗୁଡ଼ିକଦ୍ୱାରା ସୁସଜ୍ଜିତ ହୋଇଛି । ମନ୍ଦିରଟିର ଉପରି ଭାଗରେ ସମୁଦାୟ ୫ଟି ଗମ୍ବୁଜ ରହିଛି । ଏହି ମନ୍ଦିରଟି ପୁଥିଆ ରାଜ ଉଆସର ପ୍ରବେଶ ଦ୍ୱାର ନିକଟରେ ରହିଛି ।
ବଙ୍ଗଳାଦେଶରେ ଏବେ ସୁରକ୍ଷିତ ଅବସ୍ଥାରେ ଥିବା ହିନ୍ଦୁ ମନ୍ଦିର ମଧ୍ୟରେ ଏହି ମନ୍ଦିରଟି ସବୁଠାରୁ ଅଧିକ ଆକର୍ଷଣୀୟ ଏବଂ ସୌନ୍ଦର୍ଯ୍ୟ ମୟ ବୋଲି ବିବେଚନା କରାଯାଏ । ଏହାର ନିର୍ମାଣ ଶୈଳୀ ଏବଂ ଦୃଶ୍ୟମାନ କୀର୍ତ୍ତି ରାଶି ଗୁଡ଼ିକ ଏହି ମନ୍ଦିରକୁ ଏକ ବିଶେଷ ପରିଚୟ ଦେଇଛି ।
ଅବସ୍ଥିତି
ଏହି ମନ୍ଦିରଟି ବଙ୍ଗଳାଦେଶର ରାଜସାହି ଜିଲ୍ଲାର ପୁଥିଆଠାରେ ରହିଛି । ରାଜସାହି ସଦର ମହକୁମାଠାରୁ ପୁଥିଆ ସ‌ହର ୩୨ କିଲୋମିଟର ଦୂରରେ ଅବସ୍ଥିତ । ଢାକା ରାଜସାହି ଜାତୀୟ ରାଜପଥ ସ‌ହ ଏହି ସ୍ଥାନ‌କୁ ସଂଯୋଗ ରହିଛି ।